title: Carl Zeiss (yritys)

text: Carl Zeiss AG on saksalainen yritys, jonka tuotelinjastoon kuuluu optiikkatuotteet, muun muassa kameroiden objektiivit, silmälasit, mikroskoopit, urheiluoptiikat ja optiset mittalaitteet. Carl Zeissilla on toimintaa monessa maassa, ja sillä on edustaja yli sadassa maassa. Henkilökuntaa noin 11 500. Tuotantolaitoksia on Euroopassa, Pohjois- ja Keski-Amerikassa ja Aasiassa. Yrityksen pääkonttori sijaitsee Oberkochenissa Baden-Württembergin osavaltiossa Saksassa. Yrityksen perusti saksalainen hienomekaanikko ja optiikkasuunnittelija Carl Zeiss (1816–1888) Jenaan vuonna 1846.


title: Carl Zeiss (yritys)

text: Zeissiin innovaatioita ovat olleet heijastamattomat linssit ja mekaaninen vakautus-järjestelmä kiikareissa (Zeiss 20x60).


title: Carl Zeiss (yritys)

text: Joissakin Nokian puhelimissa on käytetty Carl Zeissin valmistamaa optiikkaa. Tähän ryhmään kuuluu ainakin älypuhelinmallistosta N-sarja ja Nokia 808 PureView älypuhelin, jossa on Carl Zeissin valmistama 41 megapixelin sensori. Sony Entertainment ja Carl Zeiss ovat olleet yhteistyössä vuodesta 1997.


title: Varmuuskopiointi

text: Varmuuskopioinnilla yleensä tarkoitetaan tapahtumaa, jossa jokin tärkeä tieto kopioidaan ja varastoidaan. Jos alkuperäinen tieto häviää tai tuhoutuu, voidaan tieto palauttaa varmuuskopioista.


title: Varmuuskopiointi

text: Varmuuskopiointi on yleistä tietotekniikassa, esimerkiksi jos yrityksen toiminnan kannalta erityisen tärkeitä tietoja säilytetään palvelimien kiintolevyillä. Kiintolevyt ovat verrattain herkkiä hajoamaan, joten tieto yleensä varmuuskopioidaan useammalle eri kiintolevylle tai käytetään muita tallennusvälineitä.


title: Fuel

text: ”Fuel” on thrash/heavy metal -yhtye Metallican vuonna 1998 julkaisema singlekappale "ReLoad"-albumilta. Kappaleesta julkaistiin musiikkivideo vuonna 1998. Video kertoo rallikuskin elämästä. Kappale soitettiin myös "S&M"-levyllä San Franciscon sinfoniaorkesterin kanssa.


title: Fuel

text: Kappale on vuonna 1998 julkaistun "Hot Wheels Turbo Racing" -videopelin tunnusmusiikkina. Kappale on mukana myös "" -pelissä.


title: Benjamin Kowalewicz

text: Benjamin Kowalewicz (s. 16. joulukuuta 1975 Montreal, Quebec, Kanada) on kanadalaisen rock-yhtye Billy Talentin laulaja ja lauluntekijä.


title: Benjamin Kowalewicz

text:
Puolalaiset sukujuuret omaava Kowalewicz syntyi 16. joulukuuta 1975 Quebecin Pierrefondsissa. Hän kasvoi Streetvillessä, Ontariossa, mutta asuu nykyään Toronton keskustassa. Benjamin muutti teini-ikäisenä Montrealista Mississaugaan, jossa hän oli yhtyeen "To Each His Own" rumpali. Yhtyeessä soittaessaan hän tapasi Billy Talentin nykyisen basistin, Jonathan Gallantin. Kowalewicz vaihtoi rummuista lauluun ja rytmikitaraan, ja Aaron Solowoniuk tuli yhtyeen rumpaliksi.
Myöhemmin kolmikko tapasi Ian D'San ja he perustivat yhtyeen "The Other One", joka vaihtoi nimensä pian "Pezz"iksi. Sillä nimellä yhtye julkaisi levyn Watoosh!. He kuitenkin joutuivat vaihtamaan nimensä, kun amerikkalainen yhtye, joka myös käytti nimeä Pezz, uhkasi haastaa heidät oikeuteen. Kowalewicz ehdotti nimeä Billy Talent, joka otettiin käyttöön. Tässä vaiheessa Kowalewicz siirtyi pelkästään laulamaan ja työskenteli myös torontolaiselle radiokanavalle.


title: Benjamin Kowalewicz

text: Kowalewicz vierailee Cancer Batsin kappaleella "Smiling Politely" levyltä "Hail Destroyed", Anti-Flagin kappaleella "Wake Up the Town" levyltä "The Bright Lights of America" ja hänet nähdään Goldfingerin kappaleen "Superman" musiikkivideolla.


title: Benjamin Kowalewicz

text: Kowalewicz osaa myös soittaa kitaraa ja rumpuja ja yhtyeen ensimmäisellä levyllä "Billy Talentilla" esiintyvän kappaleen "The Ex" rummut ovat hänen käsialaansa.


title: Benjamin Kowalewicz

text: Kowalewicz meni naimisiin elokuussa 2011 kumppaninsa Rachelle Turnerin kanssa kuusivuotisen parisuhteen jälkeen.


title: Benjamin Kowalewicz

text: Albumit


title: Benjamin Kowalewicz

text: Vierailevana artistina


title: Pieni kauhukauppa

text: Pieni kauhukauppa voi tarkoittaa seuraavia teoksia:


title: Etelä-Karjalan rahasto

text: Etelä-Karjalan rahasto on Suomen kulttuurirahaston maakuntarahasto. Sen toimipaikka on Lappeenrannassa.


title: Etelä-Karjalan rahasto

text: Suomen Kulttuurirahaston yhteydessä toimii 17 maakuntarahastoa, jotka tukevat oman maakuntansa alueella tehtävää kulttuurityötä jakamalla apurahoja ja palkintoja kerran vuodessa. Etusijalla ovat omassa maakunnassa syntyneet, siellä suoritettava tai siihen kohdistuva tieteellinen ja taiteellinen työ sekä maakunnallisesti merkittävät kulttuuri- ja kehittämishankkeet.


title: Etelä-Karjalan rahasto

text: Rahaston asiamies on varatuomari Helena Kesseli ja sihteeri hallintopäällikkö Pirkko Kostamo.


title: Etelä-Karjalan rahasto

text: Apurahapäätökset tekee maakunnan eri alojen asiantuntijoista koostuva hoitokunta.


title: Etelä-Karjalan rahasto

text: Hoitokunnan jäsenet (2007–) ovat:


title: Pohjois-Karjalan rahasto

text: Pohjois-Karjalan rahasto on Suomen kulttuurirahaston maakuntarahasto. Sen toimipaikka on Joensuussa.


title: Pohjois-Karjalan rahasto

text: Suomen Kulttuurirahaston yhteydessä toimii 17 maakuntarahastoa. Pohjois-Karjalan rahasto tukee pohjoiskarjalaisia tieteen ja taiteen harjoittajia, maakuntaan kohdistuvaa tutkimustyötä ja maakunnassa tehtävää kulttuurityötä jakamalla apurahoja ja palkintoja kerran vuodessa. Maakuntarahastoa tukevat yksityiset ja yhteisöt lahjoituksilla ja testamenteilla. Lahjoittaja voi perustaa rahaston yhteyteen oman nimikkorahastonsa. Apurahoja jaetaan vuosittain yleisrahastosta sekä nimikkorahastoista.


title: Pohjois-Karjalan rahasto

text: Apurahapäätökset tekee maakunnan eri alojen asiantuntijoista koostuva hoitokunta. Rahaston käytännön asioista vastaavat asiamies Tuomo Vatanen ja sihteeri, Pohjois-Karjalan liiton hallintopäällikkö Helka Makkonen.


title: Pohjois-Karjalan rahasto

text: Hoitokunnan jäsenet (2014) ovat:


title: 300 000 V.K.

text: Dreihunderttausend Verschiedene Krawalle eli 300 000 V.K. on vuonna 1981 perustettu slovenialainen yhtye, jonka nimi tarkoittaa suomennettuna "300 000 erilaista mellakkaa". Luku 300  000 viittaa valonnopeuteen. Yhtye on koko olemassaolonsa ajan toiminut Laibach Kunst -konseptin soonisena osastona ja on tehnyt oman tuotantonsa ohella uudelleenmiksauksia Laibachin valvonnassa. Joitain yhtyeen kappaleita onkin julkaistu Laibachin studiolevyillä ja kokoelmalevyillä. 300 000 V.K. teki myös rytmiohjelmoinnin Laibachin NATO-levylle.


title: 300 000 V.K.

text: 300 000 V.K. on julkaissut neljä omaa albumia, joista viimeisin on vuodelta 2005. 300 000 V.K. on Laibachin "10 Items of the Covenant" -julistuksen mukaan retrospektiivinen, futuristinen ja negatiivinen utopia ajasta, jolloin rauhan aikakausi on päättynyt.


title: 300 000 V.K.

text: Ensimmäisellä pitkäsoitollaan "Paracelsuksella" 300 000 V.K. esitteli – Laibachin vanhalla verkkosivustolla julkaistun albumikuvailun mukaan – kokonaan uuden musiikillisen tyylin ja teorian, saatanallisen teknon. Se merkitsee yhtyeen mukaan voimaa, jota jumalallinen henki käyttää traumaterapiana tuhotakseen Paholaisen kuningaskunnan.


title: Picardienpaimenkoira

text: Picardienpaimenkoira on keskikokoinen paimenkoira. Se on yksi vanhimmista ranskalaisista koiraroduista. Osa uskoo sen olevan sukua briardille ja beauceronelle, osa belgian- tai hollanninpaimenkoiralle. Varmaa tietoa rodun alkuperästä ei kuitenkaan ole.


title: Picardienpaimenkoira

text: Picardienpaimenkoiran alkuperä ulottuu kauas historiaan. Ei voida varmasti sanoa, että picardienpaimenkoira olisi lähtöisin nimenomaan Picardien alueelta. On mahdollista, jopa todennäköistä, että näitä koiria olisi esiintynyt laajemmalla alueella, sillä karkeakarvaiset lammas- ja karjakoirat olivat tyypillisiä kaikkialla Luoteis-Euroopassa. Ensimmäiset picardienpaimenkoirat arvosteltiin vuonna 1863 näyttelyssä samassa luokassa beaucenpaimenkoirien ja brienpaimenkoirien kanssa. Vuonna 1898 todettiin, että picardienpaimenkoira on oma rotunsa. Ensimmäisen rotumääritelmän laati Paul Megnin vuonna 1922, ja rotu tunnustettiin lopullisesti vuonna 1925. Rodun kehitys polki paikallaan aina toiseen maailmansotaan asti. Vasta sen jälkeen alkoi rodun elvyttäminen. Rodun alkuperäiseltä alueelta Picardiesta alettiin etsiä tyypillisimpiä yksilöitä jalostuskäyttöön. Rotuyhdistyksellä oli ollut useiden vuosien ajan vaikeuksia saada virallista tunnustusta, kunnes tunnettu kynologi Robert Montenot perusti vuonna 1955 yhdistyksen nimeltä "Les Amis du Berger Picard". Tämä yhdistys tunnustettiin lopulta vuonna 1959, ja Ranskan kennelliitto (S.C.C) hyväksyi uuden rotumääritelmän vuonna 1964. Nykyisen rotumääritelmän on laatinut rotuyhdistys ja sen puheenjohtaja J.C. Larive yhteistyössä R. Triquet'n kanssa.


title: Picardienpaimenkoira

text: Picardienpaimenkoira esiintyi ensimmäistä kertaa koiranäyttelyissä 1860-luvun aikana, mutta sekarotuisen ulkonäkönsä takia picardien näyttelysuosio jäi vähäiseksi. Toisen maailmansodan aikana rotu katosi melkein täysin, mutta se saatiin elvytettyä kahden jäljellejääneen koirayksilön avulla. Picardienpaimenkoira on edelleen kotimaansa ulkopuolella melko harvinainen. Koko milman picrardipopulaatio on noin 10 000 yksilöä.


title: Picardienpaimenkoira

text: Picardienpaimenkoira on rotuna haastava, eikä sovi ensimmäiseksi koiraksi. Rodun alkuperäinen käyttötarkoitus on ollut lampaiden paimentaminen ja niiden suojeleminen pedoilta, jonka takia koirille on kehittynyt voimakas vartioimisvietti.


title: Picardienpaimenkoira

text: Picardienpaimenkoiran kouluttaminen on usein haastavaa. Koira on energinen, älykäs, itsenäinen ja useimmiten hyvin vietikäs. Rodulla on Suomessa palveluskoiraoikeudet, mutta picardien verrattain haasteellisen luonteen takia niitä ei yleensä kisakentillä näe. Picardienpaimenkoiraa käytetään nykyään vain hyvin harvoin paimennustehtäviin. Picardien aktiivinen liikkumistarve tulisi kuitenkin täyttää muilla keinoilla, ja siksi se onkin sopiva aktiiviselle ulkoilmaihmiselle, joka jaksaa liikkua koiran kanssa vaihtelevasti luonnossa. Picardi sopii myös hyvin monipuolisesti erilaisiin harrastuksiin, mutta vain harva koira päätyy kisakentille ja kokeisiin saakka.


title: Picardienpaimenkoira

text:
Ensimmäiset Suomeen tuodut picardienpaimenkoirat on rekisteröity Suomen Kennelliittoon vuonna 1991, ja ensimmäinen pentue Suomeen syntyi 1999.
Picardienpaimenkoiralla esiintyy monia paimenkoiraroduille tyypillisiä perinnöllisiä sairauksia, kuten lonkkavikaa ja joitain silmäsairauksia. Rodussa on todettu myös huonoja kyynäriä sekä erilaisia autoimmuunisairauksia.


title: Deep house

text: Deep house on house-musiikin lajityyppi. Usein deep house on hieman jatsahtavaa, tai siinä voi kuulla selviä merkkejä soulin, diskomusiikin, gospelin ja brasilialaisen sekä afrikkalaisen, intialaisen tai arabialaisen musiikin vaikutuksesta.


title: Deep house

text: Deep housessa on normaali, rakenteeltaan melko yksinkertainen, joskin suhteellisen hidas house-rytmi (110–128 bpm). Rytmi on vahvan ja matalaäänisen bassorummun tahdittama, johon liittyy usein monipuolinen lyömäsoittimien kirjo aina etnisiä instrumentteja myöten. Tyylille ominaista on myös erityisesti luonnollisten tai luonnolliselta kuulostavien instrumenttien käyttäminen ja niiden yhdistely perinteisiin elektronisiin tanssimusiikkisoundeihin ja lauluun. Tyylin tunnistettavimpia piirteitä ovat usein erilaisilla kosketinsoitinäänillä luodut ”pehmeät” ja tunnelmalliset, ”viipyvät” nelisoinnut ja toisinaan esiintyvät erilaiset tietyllä instrumentilla soitetut soolo-osiot. Deep housea väritetään paljon erityisesti reverb- ja delay-kaikuefekteillä.


title: Deep house

text: Deep house on luultavasti saanutkin nimensä juuri sen välittämästä "voimakkaasta" tunnelmasta sekä vahvoista bassosoundeistaan.


title: Deep house

text: Hyvänä perusesimerkkinä deep house -musiikista, jossa useimmat tyylin erityispiirteet ilmenevät, voi pitää Johnny Fiascon ”Denver Blue” -kappaletta (Johnny Fiasco Remix).


title: Uurnaholvi

text: Uurnaholvi eli kolumbaario on tuhkauurnien säilytystila. Nimitys kolumbaario ("columbarium") tulee latinan kyyhkyslakkaa tarkoittavasta sanasta ("columba" = kyyhkynen). Uurnaholvit voivat sijaita esimerkiksi hautausmaan muurissa, kirkossa tai kappelissa. Yksi Suomen tunnetuimmista uurnaholveista sijaitsee Helsingissä Kallion kirkossa.


title: Robert Lucas

text: Robert Emerson Lucas Jr. (s. 15. syyskuuta 1937, Yakima, Washington) on yhdysvaltalainen ekonomisti, joka on toiminut pitkään Chicagon yliopiston professorina. Lucas tunnetaan parhaiten rationaalisten odotusten hypoteesista, Lucasin kritiikistä ja rahan neutraalisuuden tutkimuksestaan, ja hänen vaikutustaan taloustieteen tutkimukseen 1970-luvulta eteenpäin pidetään huomattavana. Lucas sai Nobelin taloustieteen palkinnon vuonna 1995.


title: Robert Lucas

text: Lucas syntyi Yakimassa, Washingtonin osavaltiossa Robert ja Jane Lucasin esikoiseksi. Vanhemmat olivat muuttaneet Yakimaan Seattlesta avatakseen pienen ravintolan, mutta taloudellisen tilanteen huonontuminen pakotti perheen palaamaan Seattleen toisen maailmansodan aikana. Vaikka Lucas tultiin tuntemaan vanhemmalla iällään keynesiläisen talouspolitiikan kriitikkona, hänen vanhempansa itse olivat innokkaita Franklin D. Rooseveltin New Deal -politiikan kannattajia.


title: Robert Lucas

text: Valmistuttuaan Roosevelt High Schoolista 1955, Lucas koki alustavasti haluavansa opiskella yliopistossa insinööritieteitä oltuaan koulussa hyvä matematiikassa ja luonnontieteissä. Saatuaan kuitenkin stipendin Chicagon yliopistoon, hän joutui luopumaan insinöörihaaveista, koska yliopistossa ei ollut alan koulutusta. Luettuaan ensin muutamia matematiikan kursseja, Lucas päätyi lopulta opiskelemaan historiaa pääaineenaan Chicagossa ja suoritti lopulta kyseiseltä alalta alemman korkeakoulututkinnon (Bachelor of Arts). Lucas sai stipendin tohtoriopintoihin Berkeleyhyn, Kalifornian yliopistoon, mutta vaihtoi kesken opintojen taloustieteeseen, joita opiskellakseen hän palasi takaisin Chicagoon. Lucas omaksui nopeasti vankan pohjan taloustieteen perusteiden tuntemuksessa suorittamalla paitsi alan kursseja kuin myös lukemalla yksityiskohtaisen tarkasti Paul Samuelsonin magnum opusta "Foundation of Economic Analysis". Hän väitteli lopulta tohtoriksi taloustieteestä Chicagossa 1964 aiheenaan työn ja pääoman substituutiojousto Yhdysvaltain teollisuudessa.


title: Robert Lucas

text: Akateemisen uransa alkuvaiheessa Lucas oli apulaisprofessorina ja professorina Carnegie Mellon -yliopistossa 1963-1974, josta hän siirtyi opettamaan Chicagoon 1974 ja on pitänyt oppituolia hallussaan vuodesta 1980 lähtien. Hän toimi myös American Economic Associationin vuosittaisena puheenjohtajana 2002.


title: Robert Lucas

text: Lucasin merkittävimpänä saavutuksena voidaan pitää makrotaloustieteen painopisteen siirtämistä entistä enemmän teoreettisen tutkimuksen suuntaan. Hänen mielestään tutkimuksen tehtävänä oli luoda abstrakteja matemaattisia malleja, joilla pystyttäisiin simuloimaan mahdollisimman tarkasti erilaisten politiikanmuutosten vaikutuksia joutumatta turvautumaan potentiaalisesti mielivaltaisen kalliisiin tosielämän kokeiluihin - mallien paremmuutta vertaillaan keskenään siis sillä perusteella, kuinka monella eri osa-alueella ne onnistuvat "matkimaan" todellisuutta. Mallien dynamiikka perustuu taloudenpitäjien huolellisesti määriteltyihin optimointiongelmiin, joiden ratkaisuna on hintamekanismin kautta tapahtuva markkinatasapaino; esimerkki suhdannevaihtelut ovat Lucasin näkökulmasta luonnollisia lopputuloksia, kun taloudenpitäjät reagoivat ulkoisiin shokkeihin, eivätkä niinkään taloudessa jäykän hintamekanismin aiheuttamia epätasapainoja kuten aiempi keynesiläinen paradigma oli tulkinnut asian. Luultavasti merkittävin yksittäinen perintö, jonka Lucas on jättänyt nykyiseen makrotaloustieteen tutkimukseen, on rationaalisten odotusten teorian vakiinnuttaminen osaksi tutkimuksen valtavirtaa; hypoteesin mukaan taloudenpitäjien ennustukset eivät keskimäärin poikkea todellisista lopputuloksista.


title: Efrem Kurtz

text: Efrem Kurtz (7. marraskuuta 1900 – 27. kesäkuuta 1995) oli kapellimestari.


title: Efrem Kurtz

text: Kurtz syntyi Pietarissa, Venäjällä, ja opiskeli muun muassa Aleksandr Glazunovin ja Nikolai Tšerepninin johdolla. Hän täydensi opintojaan Riiassa ja Berliinissä.


title: Efrem Kurtz

text: Kurtz aloitti uransa sairastuneen Arthur Nikischin sijaisena tanssija Isadora Duncanin esityksessä. Hän esiintyi useasti Berliinin filharmonikkojen kanssa ja johti vuosina 1924–1933 Stuttgartin filharmonista orkesteria. Hän teki yhteistyötä Anna Pavlovan kanssa tämän kuolemaan saakka vuonna 1931. Vuosina 1932–1942 hän johti Ballets Russes de Monte Carloa.


title: Efrem Kurtz

text: Kurtz muutti Yhdysvaltoihin ja sai maan kansalaisuuden vuonna 1944. Hän johti muun muassa Houstonin sinfoniaorkesteria 1948–1954 sekä Liverpoolin kuninkaallisia filharmonikkoja 1955–1957. Hän vieraili Neuvostoliitossa ensimmäistä kertaa maastamuuttonsa jälkeen vuonna 1966.


title: Efrem Kurtz

text: Kurtz kuoli Lontoossa 94-vuotiaana.


title: Carl Venth

text: Carl Venth (16. helmikuuta 1860 – 29. tammikuuta 1938) oli saksalais-yhdysvaltalainen säveltäjä, viulisti, kapellimestari, musiikinopettaja ja tutkija.


title: Carl Venth

text: Venth syntyi Kölnissä ja aloitti viulunsoiton opintonsa isänsä johdolla 9-vuotiaana. Hän pääsi myöhemmin konservatorioon ja muutti Yhdysvaltoihin pysyvästi vuonna 1880. Hän toimi mm. Dallasin sinfoniaorkesterin ylikapellimestarina 1910-luvulla.


title: Carl Venth

text: Venth kuoli Teksasissa 77-vuotiaana. Hänen omaelämäkertansa julkaistiin postuumisti vuonna 1939.


title: Svoboda (albumi)

text: Svoboda on rockyhtye Popedan yhdestoista studioalbumi, joka julkaistiin vuonna 1992. Albumilta hiteiksi nousivat kappaleet ”Kersantti Karoliina”, ”Repe ja Lissu” sekä ”Punaista ja makeaa”. Keikoilla on näiden lisäksi kuultu usein myös ”Mää ja Tapparan mies” -kappaletta. ”Repe ja Lissu” on kuulunut jo muutaman vuoden ajan keikkojen vakiosettiin.


title: Walter Hendl

text: Walter Hendl (12. tammikuuta 1917 – 10. huhtikuuta 2007) oli yhdysvaltalainen kapellimestari.


title: Walter Hendl

text: Hendl opiskeli Fritz Reinerin johdolla Curtis Institutessa. Hänestä tuli vuonna 1945 New Yorkin filharmonikkojen apulaiskapellimestari. Vuosina 1949–1958 hän toimi Dallasin sinfoniaorkesterin ylikapellimestarina.


title: Walter Hendl

text: Hendl johti myöhemmin Chicagon sinfoniaorkesteria ja Eastman School of Musicia. Hän kuoli Pennsylvaniassa 90-vuotiaana kärsittyään sydän- ja keuhkovaivoista.


title: Eduardo Mata

text: Eduardo Mata (5. syyskuuta 1942 – 4. tammikuuta 1995) oli meksikolainen kapellimestari ja säveltäjä.


title: Eduardo Mata

text: Mata syntyi Méxicossa. Hän opiskeli yksityisesti kitaransoittoa ennen pääsemistään kansalliseen konservatorioon. Vuosina 1960–1963 hänelle opetti sävellystä Carlos Chávez. Vuonna 1964 hän pääsi opiskelemaan Yhdysvaltoihin orkesterinjohtoa Max Rudolfin ja Erich Leinsdorfin sekä sävellystä Gunther Schullerin johdolla.


title: Eduardo Mata

text: Matan sävellystuotantoon kuuluu kolme sinfoniaa, kamarimusiikkia, sonaatteja ja balettimusiikkia. Hän toimi vuosina 1977–1993 Dallasin sinfoniaorkesterin ylikapellimestarina ja kuoli lento-onnettomuudessa 4. tammikuuta 1995.


title: Electric Warrior

text: Electric Warrior on englantilaisen glam rock -yhtye T. Rexin toinen studioalbumi nimenvaihdoksen jälkeen. Se on julkaistu vuonna 1971. Albumin tunnetuin kappale on "Bang a Gong (Get it On)". Levyn jokainen kappale on keulahahmo Marc Bolanin käsialaa. Electric Warriorilla T. Rexin musiikillinen tyyli oli vaihtunut kokonaan glam rockiksi, eikä yhtyeen musiikissa ollut enää kuultavissa aiemmilta levyiltä tuttua psykedeelistä soundia.


title: Propaganda (yhtye)

text: Propaganda on 1980-luvun alussa Düsseldorfissa Saksassa perustettu synthpop-yhtye. Yhtyeen perustivat Ralf Dörper, (myös yhtyeessä Die Krupps), Andreas Thein ja Susanne Freytag. Yhtye siirtyi Isoon-Britanniaan ja julkaisi 1984 singlen "Dr. Mabuse", joka ylsi Britannian listalla sijalle 30. Thein lähti yhtyeestä ennen kuin se julkaisi debyyttialbuminsa "A Secret Wish" vuonna 1985.


title: Propaganda (yhtye)

text: Vuonna 2005 Propaganda (Susanne Freytag ja Michael Mertens) alkoi julkaista uutta materiaalia saksalaiselle "Amontillado-Music"-levy-yhtiölle.


title: Irwin Hoffman

text: Irwin Hoffman (26. marraskuuta 1924 New York – 19. maaliskuuta 2018) oli yhdysvaltalainen kapellimestari.


title: Irwin Hoffman

text: Hoffman johti 1950–1960-luvuilla Vancouverin sinfoniaorkesteria. Hän pääsi sen jälkeen Chicagon sinfoniaorkesterin apulaiskapellimestariksi ja toimi sen tilapäisenä ylikapellimestarina vuosina 1968–1969.


title: Irwin Hoffman

text: Hoffman oli Floridan orkesterin ensimmäinen ylikapellimestari vuosina 1968–1988. Myöhemmin hän on työskennellyt Kolumbiassa ja Costa Ricassa.


title: Kantojyrsin

text: Kantojyrsin on maatalouskone, joka jyrsii kannon hakkeeksi. Puun kaadon jälkeen jäljelle jää kanto. Kantojyrsimellä voi poistaa haittaavat kannot viheralueilta tai rakennuksien tieltä.


title: Kantojyrsin

text: Kantojyrsintää tarjoavia yrityksiä on Suomessa lähes sata. Osa yrittäjistä tarjoaa vain kantojyrsintäpalvelua, toiset myyvät sitä esimerkiksi puunhoidon, tai viherrakentamisen yhteydessä.


title: Kantojyrsin

text: Kantojyrsimiä on markkinoilla useilta valmistajilta. Niiden koko vaihtelee pienestä käsin kannateltavasta laitteesta aina telaketjuilla kulkeviin, lähes kymmenen tonnin painoisiin raivauskoneisiin. Kantojyrsimiä on tarjolla myös muihin maatalous-, ja maansiirtokoneisiin kiinnitettävinä lisälaitteina. Yleisin kantojyrsinmalli on omalla moottorilla ja pyörillä kulkeva noin 500 kiloa painava kone, jonka leveys on noin metri. Yleensä jyrsimessä on kovametalliterät, jotka jyrsivät kannon maan pinnan tasolle tai sen alapuolelle, jyrsimen koosta riippuen jopa lähes metrin syvyyteen. Jäljelle jää kasa purua ja vain hieman kantoa suurempi kuoppa. Puru kelpaa katteeksi tai se voidaan kompostoida.


title: Kantojyrsin

text: Pienen pyörien tai telojen pintapaineen ja jyrsinterän täsmällisen ohjattavuuden ansiosta kantojyrsin ei tuhoa nurmikkoa. Kanto voidaan poistaa turvallisesti esimerkiksi seinän vierustoilta. Jyrsitty puuaines on oivallista kompostitavaraa tai sen voi levittää pensaiden juurille. Esimerkiksi kaivinkoneeseen verrattuna kantojyrsintä on kevyt menetelmä. Koska juuristoa ei poisteta maan alta täydellisesti, niiden ravinteet jäävät maaperään.


title: Kantojyrsin

text: Kantojyrsimien tuotemerkkejä ovat muun muassa Rayco, Vermeer, Predator, Laski, Dosko ja Carlton.


title: Suomen Hammaslääkäriliitto

text: Suomen Hammaslääkäriliitto (SHL) on suomalaisten hammaslääkärien ja hammaslääketieteen opiskelijoiden ammattijärjestö. Se on perustettu vuonna 1924.


title: Suomen Hammaslääkäriliitto

text: Hammaslääkäriliiton tarkoituksena on liittää Suomen hammaslääkärit ja hammaslääketieteen opiskelijat yhteen yhteiskunnallisten ja ammatillisten etujen valvomiseksi. Hammaslääkäriliitto myös edistää suun ja hammassairauksien hoitoa Suomessa sekä tukee suun terveydenhoitotyötä. Valtuustoon kuuluu 40 jäsentä. Suomen Hammaslääkäriliitto kuuluu AKAVAan.


title: Suomen Hammaslääkäriliitto

text: Varansa SHL saa jäsenmaksuista. Liittoon kuuluu noin 95 prosenttia Suomen hammaslääkäreistä eli noin 6 800 jäsentä.


title: Suomen Hammaslääkäriliitto

text: Hammaslääkäriliitto julkaisee 14 kertaa vuodessa ilmestyvää "Suomen Hammaslääkärilehteä".


title: Ann-Christine

text: Ann-Christine Nyström-Silén (o.s. Nyström, s. 26. heinäkuuta 1944 Helsinki) on suomalainen iskelmä- ja poplaulaja, joka vaikutti 1960-luvulla taiteilijanimellä Ann-Christine.


title: Ann-Christine

text: Nyströmien perhetuttava ilmoitti Ann-Christinen levy-yhtiö Scandian laulukilpailuun, joka pidettiin Helsingin Kulttuuritalolla vuonna 1961. Ann-Christine voitti kisan esittämällään saksankielisellä laululla ”Bei mir bist du schön”. Ann-Christinen ensilevytys oli vuonna 1962 ilmestynyt venäläiseen kansansävelmään pohjautunut single "Lalaika / Kun twistataan". "Lalaika" muodostuikin suosituksi kappaleeksi ja uusia levytyksiä syntyi nopeasti lisää. Ann-Christinen toinen single oli "Ciribim-Ciribom / Mennään tanssimaan". Kolmossingle puolestaan sisälsi saksankieliset versiot "Lalaikasta" sekä Marionin Euroviisu-hitistä ”Tipi-tii”. Uudet singlet eivät kuitenkaan yltäneet esikoissinglen suosioon.


title: Ann-Christine

text: 1960-luvun puolivälissä Ann-Christine teki yhteislevytyksiä Johnnyn (”Eksynyt kokonaan oon”) ja The Renegadesin (”Comin' Home Baby”) kanssa. Lisäksi hän vieraili muun muassa Tauno Suojasen yhtyeen, Jussi Itkosen The Strangersin ja Dannyn Islandersien solistina. Vuonna 1966 hän edusti Suomea Eurovision laulukilpailussa 1966 Luxemburgissa kappaleella ”Playboy” ja sijoittui kymmenenneksi. Keskinkertainen menestys ei estänyt kappaleen nousemista hitiksi Suomessa.


title: Ann-Christine

text: Kesällä 1966 Ann Christine kiersi Ruotsia Gunnar Wiklundin, Cornelis Vreeswijkin ja Sting Brassin kanssa. Kokoonpano esiintyi ympäri Ruotsin ravintoloissa ja kansanpuistoissa. Samana vuonna hän sai vielä listoille kappaleen ”Pata pata”, mutta suurin suosio alkoi olla ohi.


title: Ann-Christine

text: Ann-Christine jatkoi levyttämistä vuoteen 1969 saakka. Keikkailua hän jatkoi vuoteen 1973. Sen jälkeen hän siirtyi työskentelemään pankkiin ja muutti Ruotsiin vuonna 1976. Vuonna 1996 Ann-Christinen tuotannosta julkaistiin cd-kokoelma "20 suosikkia – Lalaika".


title: Ylikersanttikala

text:
Ylikersanttikala ("Abudefduf saxatilis") on n. 20 cm pitkä korkeaselkäinen kala, jolla on kyljissään 4–5 mustaa raitaa, joista se on saanut nimensä.
Nuorten yksilöiden kyljen yläosassa on keltaista sävyä, joka haalistuu kalan ikääntyessä. Kutuvalmis koiras muuttuu sinertävän sävyiseksi.
Ylikersanttikalaa tavataan Atlantin trooppisten osien koralliriutoilla. Indopasifisella merialueella elää sen lähisukulaislaji "Abudefduf vaigiensis". Vankeudessa niitä elää ympäri maailmaa, sillä se on suosittu meriakvaariokala.


title: Ylikersanttikala

text: Ylikersanttikalat syövät levää ja planktoneliöitä: äyriäisiä ja pikkukaloja. Nuoret yksilöt puhdistavat myös levää, loisia ja kuollutta ihoa suurten merikilpikonnien pinnalta. Ne itse välttävät saaliiksi joutumista liikkumalla parvissa.


title: Ylikersanttikala

text: Kutuaikana koiras puhdistaa palan kalliota roskista ja tälle alustalle naaras laskee munat. Koiras jää vartioimaan mätiä kuoriutumiseen asti ja häätää jokaisen lähelle tulleen olennon.


title: Michael Haneke

text:
Michael Haneke (s. 23. maaliskuuta 1942 München) on itävaltalainen elokuvaohjaaja. Hänen tunnettuja elokuviaan ovat keskiluokan arjen väkivaltaista katkeamista kuvaava "Funny Games", yhteiskunnan tabuihin pureutuva "Kätketty" sekä Elfriede Jelinekin teoksen pohjalta valmistunut elokuva "Pianonopettaja". Haneke on työskennellyt niin teatterin, television kuin elokuvienkin parissa.
Haneke opiskeli Wienin yliopistossa filosofiaa, psykologiaa ja näyttämötaidetta. Valmistuttuaan hän työskenteli Saksassa elokuvakriitikkona ja dramaturgina. Haneke aloitti vuonna 1973 televisio-ohjaukset elokuvalla "Bennyn video". Hänen ensimmäinen elokuvaohjauksensa oli "Seitsemäs manner" (1989). Tällöin ohjaaja oli lähes 50-vuotias.


title: Michael Haneke

text: Haneke ja hänen elokuvansa on palkittu lukuisilla palkinnoilla, muun muassa "Kätketty" sai vuonna 2005 European Film Awards -palkinnon parhaana elokuvana ja Cannesin elokuvajuhlilla samana vuonna parhaasta ohjauksesta. "Pianonopettaja" sai Cannesin elokuvajuhlilla 2001 Grand Prixin, ja vuonna 2009 hänen elokuvansa "Valkoinen nauha" palkittiin Cannesin pääpalkinnolla Kultaisella palmulla.


title: Michael Haneke

text: Haneke teki uuden version 1997 valmistuneesta elokuvastaan "Funny Games", tällä kertaa Yhdysvalloissa, ja englanninkielinen versio sai ensi-iltansa 2007.


title: Michael Haneke

text: Haneken ohjaama ranskankielinen draamaelokuva "Rakkaus" palkittiin vuoden 2012 Cannesin elokuvajuhlilla Kultaisella palmulla.


title: Michael Haneke

text: Vuonna 2016 kolme Haneken elokuvaa – "Kätketty, Valkoinen nauha" ja "Rakkaus" – äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Jean Fournet

text: Jean Fournet (14. huhtikuuta 1913 – 3. marraskuuta 2008) oli ranskalainen kapellimestari.


title: Jean Fournet

text: Fournet opiskeli Pariisin konservatoriossa. Hän toimi muun muassa Alankomaiden radion filharmonikkojen (1961–1978) sekä Rotterdamin filharmonisen orkesterin (1968–1973) ylikapellimestarina.


title: Jean Fournet

text: Fournet on johtanut mm. lukuisia oopperateoksia sekä Gabriel Faurén tuotantoa. Hän oli naimisissa englannintorvensoittaja Miriam Hannecart-Jakesin kanssa.


title: Serge Baudo

text: Serge Paul Baudo (s. 16. heinäkuuta 1927, Marseille) on ranskalainen kapellimestari.


title: Serge Baudo

text: Baudo on legendaarisen sellisti Paul Tortelierin veljenpoika. Hänen isänsä oli oboisti ja Pariisin konservatorion professori.


title: Serge Baudo

text: Baudo opiskeli Pariisin konservatoriossa ja kaavaili alun perin säveltäjän uraa. Hän kirjoitti musiikkia elokuviin ja Ranskan radioon, mutta pian kapellimestarin ura muuttui kansainväliseksi ja jätti sävellystyön syrjään.


title: Serge Baudo

text: Baudo työskenteli vuosina 1962–1965 Pariisin oopperan ja vuosina 1967–1970 Pariisin orkesterin kapellimestarina. Hän pääsi myös johtamaan Nizzan radion orkesteria ja La Scalaan. Hänet nähtiin syyskuussa 1970 Metropolitan-oopperassa, ja sen jälkeen hän toimi kapellimestarina Lyonissa. Hän oli Berlioz-juhlien taiteellinen johtaja vuoteen 1989.


title: Serge Baudo

text: Baudo nimitettiin vuonna 2001 Prahan sinfoniaorkesterin musiikilliseksi johtajaksi.


title: Trenchtown

text: Trenchtown on Jamaikan pääkaupungin Kingstonin sisällä sijaitseva asumiskeskittymä. On virhekäsitys, että alue olisi nimetty alueen läpi kulkevan avoimen viemärin mukaan "(trench (eng.) = kaivanto) "kuten usein on väitetty. 1700-luvulla Daniel Power Trench-niminen irlantilaisperäinen karjankasvattaja käytti aluetta laitumenaan, mistä johtui paikan silloinen nimitys Trench Pen, joka myöhemmin asutuksen levittyä sinne muuttui nimeksi Trenchtown. Alueen hygieniataso on heikko ja lapsikuolleisuus vakava ongelma.


title: Trenchtown

text: Trenchtown rakennettiin 1930-luvulla asutusalueeksi ruokkimaan kasvavan kaupungin tarpeita. Hurrikaani Charlien koeteltua Jamaikan maaseutua vuonna 1951 monet kotinsa menettäneet kulkeutuivat Trenchtowniin aiheuttaen alueelle vakavaa liikakansoitusta.


title: Trenchtown

text: 1970-luvulla Jamaikan hallinnasta taistelleet poliittiset puolueet, sosialistinen People's National Party ja jossain määrin oikeistomielisempi Jamaica Labour Party, jakoivat alueen ja syöttivät sitä aseilla aiheuttaen vakavia yhteenottoja. Trenchtown oli PNP:n hallinnassa siinä missä alueen viereinen getto Rema oli JLP:n aluetta ja ajan myötä tilanne kehkeytyi niin pahaksi, että alueiden välistä tietä voitiin pitää lähes taistelukenttänä. Pian poliittiset ideologiat Trenchtownin kaartien toiminnan takana kuitenkin katosivat ja jengit siirtyivät huumekauppaan. 1990-luvun alueelle kohdistuneet opetuskampanjat ovat tuottaneet tulosta laskien alueen rikollisuutta selvästi.


title: Trenchtown

text: 1900-luvun aikana Trenchtownista kasvoi myös Kingstonin rastafariyhteisöjen koti. Monet maailmankuulut reggae-muusikot asuvat, tai ainakin ovat kotoisin alueelta. Mm. alkuperäinen The Wailers -kokoonpano; Bob Marley, Peter Tosh ja Bunny Wailer sai alkunsa Trenchtownista.


title: Linnunpelätin

text: Linnunpelätin on väline, jonka on tarkoitus pelotella lintuja pois kasvimailta ja pelloilta. Tällä pyritään välttämään se, etteivät linnut nokkisi siemeniä. Linnunpelättimen voi suunnitella itse, (esimerkiksi vanhat narun nokkaan ripustetut cd-levyt käyvät hyvin) mutta myös puutarhakaupoissa myydään linnunpelättimiä. Linnunpelätin voi olla esimerkiksi paikallaan seisova ihmishahmoinen nukke tai joustavien narujen väliin ripustettu petolinnun hahmo, joka huojuu tuulessa ja näyttää lentävän.


title: Paa skaaks tässä!

text:
Paa skaaks tässä! on Pekka Myllykoski ja Jytäjemmarit -yhtyeen "ska-single" vuodelta 2005. Single sisältää yhtyeen itsensä tekemän nimikappaleen lisäksi ska-version Juice Leskisen "3.30" -hitistä.
Alun perin singlen piti ilmestyä vapuksi 2005, mutta julkaisua siirrettiin saman vuoden marraskuulle. Singlen mukana sai "Viekää minut baariin taas..." -lautapelin.


title: Désiré Dondeyne

text: Désiré Louis Corneille Dondeyne (21. heinäkuuta 1921 – 12. helmikuuta 2015) oli ranskalainen kapellimestari ja säveltäjä. Hänen musiikkituotantonsa käsitti mm. kamarimusiikkia.


title: Désiré Dondeyne

text: Dondeyne syntyi Laonissa ja opiskeli Lillen kansallisessa konservatoriossa.


title: Higashikurume

text: Higashikurume () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashimurayaman, Kiyosen, Kodairan ja Nishitōkyōn kaupunkeihin sekä Saitaman prefektuurin Niizan kaupunkiin. Higashikurumessa on 116 896 asukasta (vuonna 2017) ja sen pinta-ala on 12,88 neliökilometriä.


title: Higashikurume

text: Higashikurume perustettiin vuonna 1970. Kaupunkia palvelee Seibu-rautateiden Ikebukuro-linja, joka yhdistää sen Saitaman Tokorozawan kaupunkiin ja toisessa suunnassa Tokion Ikebukuroon.


title: Palamaton parta

text: Palamaton parta on Pekka Myllykoski ja Jytäjemmarit -yhtyeen CD-EP vuodelta 2006. EP sisältää neljä yhtyeen omaa joululaulua: kaksi Marko Ahon ja kaksi Antero Gustafssonin sävellystä.


title: Palamaton parta

text: EP:n mukana saa kaksi "PM&JJ" -joulukorttia.


title: Ikkähämäh

text: Ikkähämäh on Pekka Myllykoski ja Jytäjemmarit -yhtyeen CD-EP, joka julkaistiin toukokuussa 2007. EP sisältää neljä yhtyeen omaa ”pornolaulua”, joista kaksi on Marko Ahon ja kaksi Antero Gustafssonin säveltämiä.


title: Ikkähämäh

text: EP on kunnianosoitus Juha ”Watt” Vainiolle, 20 vuotta aiemmin julkaistulle "Paljaat uneksijat" -albumille sekä erityisesti EP:n nimi Simo Salmiselle ja Jukka Virtaselle. EP:n mukana sai kaksi PM&JJ-ilmapalloa.


title: Butka

text: Butka (venäjäksi "Бутка") on kylä Talitskin (venäjäksi "Талицк") piirissä, joka kuuluu Sverdlovskin alueeseen. Kylä sijaitsee noin 250 kilometriä Jekaterinburgista. 1. tammikuuta 1996 kylässä oli 4 239 asukasta ja vuonna 2003 asukkaita oli noin 3 600. Kylässä on kahdeksanluokkainen koulu, keskikoulu, elokuvateatteri sekä kirkko. Siellä syntyi Venäjän federaation presidentti Boris Jeltsin.


title: Renee Pornero

text: Renee Pornero (s. 24. lokakuuta 1979) on itävaltalainen pornonäyttelijä. Hän syntyi Grazissa ja on esiintynyt yli 150 pornografisessa elokuvassa.


title: Renee Pornero

text: Pornerolle myönnettiin vuoden 2005 Eroticline-palkinto.


title: Kyösti Kakkonen

text: Kyösti Niilo Juhani Kakkonen (s.7. joulukuuta 1956 Kiihtelysvaara) on suomalainen liikemies ja taiteenkerääjä sekä miljonääri, arvonimeltään kauppaneuvos. Hän toimii Kakkonen-konsernin toimitusjohtajana ja hallituksen puheenjohtajana. Kakkosta on kutsuttu myös halpakaupan keisariksi.


title: Kyösti Kakkonen

text: Kakkonen toimi Tokmanni-konsernin toimitusjohtajana vuoteen 2009 saakka, jolloin vetovastuu siirtyi Heikki Väänäselle.


title: Kyösti Kakkonen

text: Kakkonen valmistui ylioppilaaksi Joensuun normaalikoulusta vuonna 1975 ja oikeustieteen kandidaatiksi Uppsalasta 1985. Hän perusti ensimmäisen yrityksensä Koneyhtymän veljensä Kari Kakkosen kanssa vuonna 1979.


title: Kyösti Kakkonen

text: Kakkonen on Unkarin kunniakonsuli ja Karjalaisen Kulttuurin Edistämissäätiön hallintoneuvoston jäsen. Aiemmin Kakkonen on toiminut Joensuun Yrittäjien puheenjohtajana ja Pohjois-Karjalan Yrittäjien varapuheenjohtajana.


title: Kyösti Kakkonen

text: Vuonna 2007 Kakkonen toimi liikemaailmaan sijoittuvassa "Leijonan kita"-tosi-tv-ohjelmassa yhtenä sarjan "leijonista" eli pääomasijoittajista.


title: Kyösti Kakkonen

text: Vuonna 2013 Kakkonen ehdotti, että vapusta tehtäisiin taksvärkkipäivä, jolloin tehtäisiin ilmaiseksi työtä Suomelle. Palkka annettaisiin valtiolle, ja työnantajien ei tarvitsisi maksaa ylityökorvauksia.


title: Kyösti Kakkonen

text: Vuonna 2016 Kakkonen väitti, että Suomessa laiskotellaan ja että työntekijät saavat liian suuria palkkoja. Hänen mukaansa työntekijöillä on myös liikaa valtaa yhteiskunnassa.


title: Kyösti Kakkonen

text: Kakkonen on tunnettu design-taiteen keräilijä. Hänellä on eräs Suomen ja maailman merkittävimmistä lasi- ja keramiikkakokoelmista. Hänen kokoelmiinsa kuuluvia teoksia on jatkuvasti esillä useissa taidenäyttelyissä Suomessa ja ulkomailla.


title: Kyösti Kakkonen

text: Toukokuussa 2008 Länsiväylä kertoi, että Espoon Tapiolaan suunnitellaan kansainvälistä design-museota EMMAn viereen. Siellä olisi Tapio Wirkkalan ja Rut Brykin säätiön kokoelma, sekä Kyösti Kakkosen kokoelman 3 500 teosta. Tapiolan kehittämisjohtaja Lauri Niemen mukaan museohanke liittyy Otaniemen korkeakouluun, alueen liikenteeseen ja langattomiin nettiyhteyksiin. Kakkonen on antanut kokoelmansa sijoituskokoelmaksi EMMAlle. EMMAn entinen museonjohtaja Markku Valkonen oli asiantuntijana kokoelmaa luotaessa.


title: Kyösti Kakkonen

text: Kakkonen on toiminut myös poliittisesti. Hän vihastui etenkin presidentti Tarja Halosen vuoden 2006 uudelleenvalinnasta ja kirjoitti Joensuun yrittäjien Kipinä-lehteen artikkelin, jossa ehdotti, että yrittäjien pitäisi ryhtyä "maksulliseen arvovalintavaikuttamiseen" heille sopivien ehdokkaiden tukemiseksi.


title: Kyösti Kakkonen

text: Kakkonen oli yksi Kehittyvien maakuntien Suomi ry -nimisen yhdistyksen takana olevista liikemiehistä. Vuonna 2006 perustettu yhdistys tuki useiden näkyvien poliitikkojen edustakuntavaalikampanjaa, muun muassa pääministeri Matti Vanhasen kampanjaa 10 000 eurolla. Suomen Liikekiinteistöt, jonka hallituksen puheenjohtaja Kakkonen oli, antoi yhdistykselle 120 000 euroa (30 %). Suurin tukija oli Kakkosenkin liiketoimintaa hoitanut Nova Group, jonka toimitusjohtaja oli Tapani Yli-Saunamäki. Nova Groupin pääalaa oli kaavoitus- ja maankäyttösopimusten hierominen kuntien kanssa. Yli-Saunamäen mukaan yhdistys tuki noin 40 ehdokasta yhteensä 400 000 eurolla. Vuosi vaalien jälkeen vain kahdeksan ehdokasta oli nimennyt KMS:n tukijakseen.


title: Kyösti Kakkonen

text: Vaalien jälkeen monet KMS:n tukemat huippupoliitikot hakivat Kakkoselle vuorineuvoksen arvonimeä. Pääministeri Matti Vanhasen johtama arvonimilautakunta ei puoltanut hakemusta.


title: Kyösti Kakkonen

text: Kakkosta vastaan lahjuksen antamisesta nostettu syyte hylättiin Helsingin käräjäoikeudessa huhtikuussa 2012.


title: Kyösti Kakkonen

text: Kakkonen asuu Joensuussa Pyhäselän rannalla. Perheeseen kuuluu kaksi tytärtä. Kakkosen vaimo kuoli vuonna 2007. Hän avioitui uudelleen kesällä 2015. Kakkonen osti 2010 Helsingistä talon Bulevardilta. Lattiapintaa tuli kaupassa 5500 neliötä. Talo uusittiin sisäosiltaan täydellisesti ja siihen rakennettiin yli 20 asuntoa, jotka kukin asukas sai suunnitella yksilöllisesti omien mieltymystensä mukaan. Nykyään Kakkonen omistaa talosta kolmanneksen. Kakkosen asunto käsittää yhteensä noin 600 neliötä.


title: Neito tornissa

text: Neito tornissa () on Jean Sibeliuksen ainoa valmistunut oopperasävellys. Yksinäytöksisen oopperan libreton on kirjoittanut Rafael Hertzberg. Ensi-ilta oli 7. marraskuuta 1896.


title: Neito tornissa

text: Tutustuttuaan Richard Wagnerin oopperoihin Sibelius alkoi haaveilla Kalevala-aiheisesta oopperatetralogiasta "Nibelungin sormuksen" esikuvan mukaan. Hän matkusti Bayreuthin musiikkijuhlille kuuntelemaan "Parsifalia" ja "Lohengrinia". Myöhemmin "Veneen luomisen" sävellysprosessi ajautui umpikujaan. Näistä musiikkiaiheista kuitenkin syntyi orkesteriteos "Lemminkäinen", joka käsittää neljä legendaa orkesterille.


title: Neito tornissa

text: Filharmoninen orkesteri tilasi arpajaisjuhliinsa oopperan tietäen Sibeliuksen oopperansävellystoiveista. Oopperan kesto on hiukan yli puoli tuntia. Sibeliukselle se oli vain välityö, eikä hän panostanut siihen erityisemmin.


title: Neito tornissa

text: Pian ensi-illan jälkeen Sibelius kielsi oopperan esitykset, kunnes olisi saanut korjatuksi sitä paremmaksi. Korjaaminen jäi kuitenkin tekemättä. Nykyisin oopperasta esitetään lähinnä konserttiversiota.


title: Neito tornissa

text: Vouti rakastuu neitoon, joka on rakastunut sulhoon. Vuoti sulkee neidon torniin, kun ei saa vastarakkautta. Kylän väki luulee, että neidon siveys on mennyttä, ja paheksuu häntä. Sulho etsii rakastaan ja huomaa neidon olevan vankina tornissa. Vouti ja sulho ryhtyvät taistelemaan, kunnes linnanrouva keskeyttää taistelun ja vouti vangitaan. Neito ja sulho saavat toisensa.


title: Neito tornissa

text: Louis Sparren lavastamassa kantaesityksessä lauloivat sopraano Ida Flodin neitona ja Abraham Ojanperä voutina. Esityksen johti Sibelius. Loppuunmyytyjä esityksiä oli yhteensä kolme.


title: Japaninalbatrossi

text: Japaninalbatrossi ("Phoebastria albatrus") on keskikokoinen pohjoisten vesien ulappalintu.


title: Japaninalbatrossi

text: Linnun vartalon pituus on noin 89 cm, siipien kärkiväli keskimäärin 2,37 m ja paino keskimäärin 4,3 kg. Vanhan linnun puku on kokonaan valkoinen, pää on kuitenkin kellertävä ja siivet päältä mustat. Nokka on vaaleanpunainen ja sen kärki on sinertävä. Nuoret linnut ovat kokonaan ruskeita. Sukupuolet ovat saman näköiset.


title: Japaninalbatrossi

text: Lajin kuvaili ja nimesi Georg Wilhelm Stellerin keräämien nahkojen perusteella Peter Simon Pallas 1769. Lajin toinen englanninkielinen nimi onkin "Steller's Albatross".


title: Japaninalbatrossi

text: Japaninalbatrossi vaeltelee hyvin suurella merialueella Kiinan itärannikolta Japanin kautta Aleuteille, Alaskaan ja sieltä Kanadan ja Yhdysvaltojen länsirannikkoa aina Meksikon rajoille saakka. Koko pohjoinen Tyyni valtameri on sen esiintymisaluetta.


title: Japaninalbatrossi

text: Lisääntyminen tapahtuu vain kahdella saarella Japanissa, Torishimalla kaukana Tokion eteläpuolella, ja Minami-Kojimalla Senkakusaarilla, koilliseen Taiwanista. Torishimalla asuu noin 1 540 yksilöä ja Minami-Kojimalla noin 300 yksilöä.


title: Japaninalbatrossi

text: Japaninalbatrossi on uhanalainen laji. 1949 sen katsottiin kuolleen sukupuuttoon, mutta sittemmin löydettiin pieniä määriä vaeltelevia, pääasiassa nuoria lintuja. Laji oli erittäin yleinen Stellerin aikoihin 1700-luvulla ja vielä 1800-luvulla. Arvioidaan, että noin 5 miljoonaa japaninalbatrossia tapettiin Torishimalla sen höyhenpuvun takia 1885–1903. Kaikkiaan arvioidaan tapetun noin 10 miljoonaa yksilöä. Tappaminen jatkui aina 1930-luvulle. Höyhenet ja sulat käytettiin tyynyjen ja patjojen täytteiksi sekä huopiin ja sulkakyniksi, ruumiista tehtiin lannoitteita ja rasvaa ja munia syötiin. Kaikki vähintään 15 pesimäyhdyskuntaa oli vuoteen 1949 mennessä kokonaan tuhottu.


title: Japaninalbatrossi

text: Lajin elpyminen on ollut hidasta. 1954 Torishimalla asui 25 lintua, joista ainakin 6 paria pesi. Japani rauhoitti lajin 1958, ja suojelua lisättiin 1962 ja 1972. Suojelun tuloksena laji on elpynyt. Luonnonolosuhteiltaan Torishima on vaikea, sillä saarella toimii aktiivinen tulivuori ja rankat monsuunisateet aiheuttavat mutavyöryjä.


title: Japaninalbatrossi

text: Alkuperäinen pesimäpaikka oli aukea, elefanttiheinää ("Miscanthus sinensis") kasvava tasanne. Pesivät linnut tekevät ruokailulentoja "lähivesille". Pesinnän jälkeen linnut vaeltelevat pohjoisella Tyynellämerellä, runsaimmin niitä tavataan Beringinmerellä.


title: Japaninalbatrossi

text: Pari saapuu pesimäyhdyskuntaan lokakuussa. Pesä rakennetaan elefanttiheinästä tai jostain muusta ruohosta. Naaras munii yhden munan, jota puolisot hautovat vuorotellen noin viikon jaksoissa. Haudonta kestää noin 65 päivää. Molemmat emot ruokkivat poikasta, joka on lentokykyinen noin 5 kuukauden ikäisenä. Nuori lintu vaeltelee merellä ainakin 4 vuotta, ennen kuin palaa kotisaarelleen. Sukukypsä se on noin 7–9-vuotiaana.


title: Japaninalbatrossi

text: Kalmarit, äyriäiset ja vähemmässä määrin kalat. Toisten tietojen mukaan seurailee laivoja, toisten taas ei.


title: Mortuary

text: Mortuary on vuonna 2005 tehty kauhuelokuva. Elokuvan on ohjannut Tobe Hooper.


title: Mortuary

text: Elokuva kertoo Doylen perheestä, jotka muuttavat syrjäiseen pikkukaupunkiin äidin työn perässä. Uusi työ onkin hylätyn Fowlerin veljesten hautaustoimiston johtaminen. Kaupunkilaiset huhuavat että alueella kummittelisi. Rauhallisen alun jälkeen saa kuitenkin Doylen perhe huomata että huhuissa onkin jonkinlaista perää.


title: Higashimurayama

text: Higashimurayama () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashikurumen, Higashiyamaton, Kiyosen ja Kodairan kaupunkeihin sekä Saitaman prefektuurin Tokorozawan kaupunkiin. Higashimurayamassa on 150 818 asukasta (vuonna 2017) ja sen pinta-ala on 17,14 neliökilometriä.


title: Higashimurayama

text: Nykyisen muotoinen Higashimurayaman kaupunki perustettiin 1. huhtikuuta 1964. Kaupungissa sijaitsee Shōfuku-jin temppeli, jonka Jizō-halli on Tokion metropolin ainoa Japanin kansallisaarteiden luetteloon päässyt rakennus. Myös osa Hachikokuyaman puistoalueesta, joka on toiminut innoituksena joillekin "Naapurini Totoro" -elokuvan kohtauksista, sijaitsee Higashimurayamassa.


title: Higashimurayama

text: Kaupunkia palvelevat JR Higashi-Nihonin Musashino-linja sekä useat Seibu-rautateiden linjat: Shinjuku-linja, Haijima-linja, Kokubunji-linja, Tamako-linja, Ikebukuro-linja, Seibuen-linja ja Yamaguchi-linja.


title: Circuit Paul Ricard

text: Circuit Paul Ricard (myös Paul Ricard High Tech Test Track) on moottorirata Le Castelletissa Ranskassa.


title: Circuit Paul Ricard

text: Circuit Paul Ricard rakennettiin vuonna 1969 ranskalaisen tislaamonomistajan Paul Ricardin tuella. Radalla on ajettu Formula 1:sten Ranskan Grand Prix’ta 1970- ja 1980-luvuilla ja vuonna 1990, jonka jälkeen kilpailu siirrettiin Magny-Coursin moottoriradalle. Kaudella 2018 rata teki paluun Formula 1 -kilpakalenteriin Ranskan Grand Prix’n merkeissä. 1990- ja 2000-luvulla radalla ovat ajaneet useat pienemmät moottoriurheiluluokat, muun muassa eri moottoripyörä-luokat ja Formula 3000 -luokka. Nykyään rata toimii Formula 1:sten testiratana ja usean pienemmän moottoriurheiluluokan kilpailu- ja testiratana.


title: Circuit Paul Ricard

text: Vuonna 1986 Elio de Angelis sai surmansa Formula 1:sten harjoituksissa, ja rataa muutettiin sen takia rakentamalla lyhyempiä vaihtoehtoisia ratoja ja 1,8 kilometriä pitkälle Mistral-suoralle šikaani, jotta vastaavat onnettomuudet vältettäisiin tulevaisuudessa. Paul Ricardin kuoltua vuonna 1999 rata myytiin Bernie Ecclestonen omistamalle Excelis-yritykselle. Nykyisin radalla on 167 eri reittivaihtoehtoa.


title: Themis

text: Themis () oli kreikkalaisessa mytologiassa oikeuden ja järjestyksen jumalatar. Hesiodoksen mukaan hän oli Uranoksen ja Gaian tytär, sekä Zeuksen järjestyksessään toinen vaimo. Themis synnytti horat: Eunomia (Järjestys), Dike (Oikeus) ja Eirene (kukoistava Rauha). Nämä suojelivat kuolevaisten ihmisten aherrusta. Themis synnytti myös moirat eli kohtalottaret: Klotho (Kehrääjä), Lakhesis (Osan Suova) ja Atropos (Torjumaton), joiden tehtävänä oli kehrätä, kerrata ja katkaista ihmisen elämänlanka. Zeus soi suurimman kunnian Kohtalottarille.


title: Pavel Rybalko

text: Pavel Semjonovitš Rybalko (, 4. marraskuuta 1892 – 19. helmikuuta 1948) oli neuvostoliittolainen panssarijoukkojen marsalkka ja panssarijoukkojen komentaja puna-armeijassa toisen maailmansodan aikana. Hän oli pätevä panssarisodan suunnittelija ja perusti erilliset panssarivaunuyksiköt.


title: Pavel Rybalko

text: Ennen sotaa Rybalko palveli ensin Venäjän keisarillisessa armeijassa vuodesta 1914, sittemmin Neuvostoliiton armeijassa. Hän toimi ensimmäisessä maailmansodassa sotilaana, komentajan avustajana sissijoukossa Venäjän sisällissodan aikana ja ratsuväen komentajana ja kouluttajana Puolan–Neuvostoliiton sodassa. 1937–1940 hän toimi sotilasattaseana Puolassa ja Kiinassa.


title: Pavel Rybalko

text: Kaikkiaan Rybalko osallistui seuraaviin taisteluihin:Hänen komentamiaan joukko-osastoja olivat:Hänet palkittiin Neuvostoliiton sankarin arvonimellä.


title: Pavel Rybalko

text: Sodan jälkeen Rybalko toimi lyhytaikaisesti ennen kuolemaansa kaikkien mekanisoitujen neuvostojoukkojen komentajana.


title: Maissilapset

text: Maissilapset ("Children Of The Corn") on vuonna 1984 tehty kauhuelokuva. Elokuva perustuu kirjailija Stephen Kingin samannimiseen novelliin. Elokuvan on ohjannut Fritz Kiersch. Elokuva ei ole juuri saanut arvostusta kriitikoiden keskuudessa, ja vielä vähemmän sitä ovat saaneet sen seitsemän jatko-osaa ja uusintaversio.


title: Maissilapset

text: Pienessä kylässä on jo viikkoja paistanut aurinko ja pellot ovat kuivumassa olemattomiin. Maanviljelijät ovat jo kauan rukoilleet pientäkin sadetta, mutta sitä ei näytä tulevan. Eräänä päivänä kylään tulee poikasaarnaaja, joka sanoo vain ihmisveren pelastavan sadon.


title: Maissilapset

text: Kolme vuotta myöhemmin kylään sapuu nuoripari, ja he ajavat vahingossa lapsen päälle. Ruumista tutkiessaan he huomaavatkin lapsen kaulassa olevan syvän haavan, joka on puhkaissut kaulasuonet. Maissilapset sieppaavat naisen, ja tämän mies lähtee perään. Mies saa pelastettua vaimonsa kuolemalta ja tuhoaa maissipellon.


title: Bix Beiderbecke

text: Leon Bismark "Bix" Beiderbecke (10. maaliskuuta 1903 – 6. elokuuta 1931) oli yhdysvaltalainen jazz-kornetisti ja -pianisti.


title: Bix Beiderbecke

text: Beiderbecke syntyi Iowan Davenportissa saksalaisperäiseen sukuun. Hän opiskeli Lake Forest Academyssä Illinois'ssa, mutta ainoat aineet, jotka hän koki itsensä kannalta kiinnostaviksi, olivat musiikki ja liikunta. Hän ei ollut erityisen menestynyt opinnoissaan ja joutuikin jättämään akatemian.


title: Bix Beiderbecke

text: Beiderbecke aloitti kornetin soiton 15-vuotiaana ja sai siihen vaikutteita jokilaivoilla soitetusta musiikista. Ammattilaisuransa hän aloitti yhtyeessä "Wolverine Orchestra" vuonna 1924. Hän teki myöhemmin yhteistyötä Frankie Trumbauerin, Jean Goldketten, Adrian Rollinin ja Paul Whitemanin kanssa. Hänen merkittävimpiä varhaisia vaikutteitaan olivat New Orleansin jazz-kornetistit, kuten Nick LaRocca. Häneen vaikuttivat myös taidemusiikin säveltäjät, kuten Claude Debussy (pianosävellys "In a Mist").


title: Bix Beiderbecke

text: Beiderbecke oli ensimmäinen lyyrisen jazzin suurista nimistä. Hän oli ensimmäisiä valkoisia muusikkoja, jotka saivat arvostusta mustilta kollegoiltaan. Hänen tyylinsä perustui lyyriseen ja oivaltavaan fraseeraukseen, jota jäljiteltiin laajasti. Paul Whitemanin orkesterin jäsenenä hän oli 1928–1930. Hänen tunnetuin soolokappaleensa on "Singing the Blues".


title: Bix Beiderbecke

text: Beiderbecken terveys oli ollut horjuvaa jo lapsuudessa. Hän ajautui lopulta alkoholismiin ja kuoli yksin Long Islandilla 28-vuotiaana 1931. Viralliset kuolinsyyt olivat keuhkokuume ja aivoödeema. Niiden lisäksi hän oli kärsinyt delirium tremensistä.


title: Quadrophenia – 60-luvun kapinalliset

text: Quadrophenia – 60-luvun kapinalliset ("Quadrophenia - A Way of Life") on brittiläinen elokuva, joka kuvailee modeihin lukeutuvien nuorten vauhdikasta viikonloppuelämää vuoden 1964 Englannissa. Modit pukeutuvat tyylikkäästi, juhlivat, käyttävät huumeita, hurjastelevat skoottereillaan ja tappelevat. Elokuva pohjautuu löyhästi The Who -yhtyeen samannimiseen rockoopperaan. Elokuva ei kuitenkaan ole musikaali, vaan puhuttuun dialogiin perustuva draama. Frank Roddamin ohjaama elokuva valmistui vuonna 1979. Suomessa elokuva sai ensi-iltansa 25. tammikuuta 1980. Sana "quadrophenia" viittaa päähenkilö Jimmyn nelijakoiseen persoonallisuuteen.


title: Quadrophenia – 60-luvun kapinalliset

text: Juoneltaan "Quadrophenia" on aikuistumiskertomus, jossa 17-vuotias Jimmy etsii elämälleen tarkoitusta mod-jengeistä ja Stephanie-nimisestä tytöstä. Elokuvan taustan muodostaa modien ja "rockereiden" eli moottoripyöräilijänuorten välinen raaka "sota" Lontoon ja Brightonin kaduilla. Mod-kulttuuria kuvataan elokuvassa sekä nostalgiseen että kriittiseen sävyyn. Jimmy kääntää elokuvan lopussa selkänsä modien ihanteille ja elämänarvoille. Tästä huolimatta elokuva vaikutti merkittävästi siihen, että mod-ilmiö syntyi uudestaan 1970-luvun lopun Isossa-Britanniassa.


title: Quadrophenia – 60-luvun kapinalliset

text: Jimmyä esittää Phil Daniels. Sting nähdään modien ihaileman jengijohtaja Ace Facen roolissa.


title: Quadrophenia – 60-luvun kapinalliset

text: Suomen televisiossa "Quadrophenia" on esitetty viimeksi huhtikuussa 2007 sekä marras- ja joulukuussa 2016.


title: Quadrophenia – 60-luvun kapinalliset

text: Elokuvasta on julkaistu soundtrack-albumi, joka sisältää The Whon kappaleita ja useimmissa laitoksissa myös muuta modien suosimaa musiikkia.


title: Quadrophenia – 60-luvun kapinalliset

text: "The New York Timesin" kriitikot valitsivat "Quadrophenian" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Miihkali

text: Miihkali on suomalainen miehen etunimi ja eräs Mikael-nimen muunnos. Vuoden 2009 loppuun mennessä nimi Miihkali on Suomessa annettu Väestörekisterikeskuksen tietojen mukaan noin 70 henkilölle.


title: Luettelo televisiosarjan Greyn anatomia henkilöistä

text: Greyn anatomia on amerikkalainen Shonda Rhimesin luoma sairaalamaailmaan sijoittuva draamasarja, jota esittää Yhdysvalloissa ABC ja Suomessa Nelonen.


text: Seuraava on luettelo kaikista nykyisistä ja edellisistä päähenkilöistä aakkosjärjestyksessä.


text: Meredithin ja Lexien perhe


text: Cristinan perhe


text: Izzien perhe


text: Tri Webberin perhe


text: Georgen perhe


text: Alex Karevi perhe


text: Miranda Baileyn perhe


title: Circuito de Jerez

text: Circuito de Jerez (aikaisemmin Circuito Permanente de Jerez) on moottorirata Jerez de la Fronterassa Andalusiassa Espanjassa.


title: Circuito de Jerez

text: Circuito Permanente de Jerez avattiin 8. joulukuuta 1985. Jerezissä on ajettu Formula 1 -osakilpailuja, viimeisin osakilpailu oli vuonna 1997. Jerezissä on myös ajettu paljon Formula 1 -sarjan testejä. Radan tämän hetken merkittävin kilpailu järjestetään vuosittain MotoGP -sarjassa Espanjan GP:n nimellä.


title: Circuito de Jerez

text: Vuonna 1994 rataan lisättiin Senna-šikaani turvallisuuden parantamiseksi ja vuonna 2002 rataan tehtiin isoja muutoksia. Radan pituus on nykyisin 4,428 kilometriä ja se on 11 metriä leveä. Yleisöä mahtuu katsomoihin jopa 250 000 ja useana vuonna MotoGP -kilpailua onkin ollut katsomassa yli 200 000 katsojaa. 2. toukokuuta 2013 ilmoitettiin, että radan viimeinen "Ducados"-mutka nimetään uudelleen kunnioittamaan espanjalaista MotoGP-luokan maailmanmestaria Jorge Lorenzoa.


title: Circuito de Jerez

text: Radalla on ajettu myös Superbike, Formula Ford, V8 Supercars ja Porsche Carrera Cup -kilpailuja.


title: Circuito de Jerez

text: Jerezin radalla ajettiin Espanjan Grand Prix vuosina 1986–1990 ja Euroopan Grand Prix 1994 ja 1997. Rataennätys Formula 1 -sarjassa on Michael Schumacherin ajamana 1.15,650. Kansainvälinen autourheiluliitto kielsi F1-kilpailujen ajamisen Jerezin radalla vuoden 1997 kilpailun jälkeen. Kyseisen kilpailun palkintojenjakotilaisuudessa kaupungin pormestari sotki palkintojen jakoa siten, että Daimler-Benzin pääjohtaja Jürgen Schrempp ei päässytkään jakamaan palkintoa.


title: Circuito de Jerez

text: Jerezissä on ajettu MotoGP -luokan kilpailuja vuodesta 1987 alkaen. Nykyisin kilpailu tunnetaan nimellä Gran Premio Red Bull de España. Vuoden 2002 remontin jälkeistä MotoGP -sarjan rataennätystä pitää hallussaan Jorge Lorenzo ajalla 1.38,189.


title: Circuito de Jerez

text: Vuoden 1987 kilpailun voittajat olivat 80cc-luokassa Jorge Martínez (Derbi), 125cc-luokassa Fausto Gresini (Garelli), 250cc-luokassa Martin Wimmer (Yamaha) ja 500cc-luokassa Wayne Gardner (Honda). Martinez voitti 80cc-luokan kilpailun kolme kertaa peräkkäin. Espanjan GP:n menestynein kuljettaja on ollut Valentino Rossi, joka on voittanut kilpailun yhteensä 7 kertaa kaikki luokat huomioiden ja MotoGP-luokassakin 5 kertaa. Mick Doohan on voittanut 500cc-luokan kilpailun 4 kertaa.


title: Frankie Goes to Hollywood

text:
Frankie Goes to Hollywood (FGTH) oli yksi kaupallisesti menestyneimmistä brittiläisistä new wave -yhtyeistä 1980-luvun alussa. Yhtyeen muodostivat laulaja Holly Johnson, taustalaulaja Paul Rutherford, rumpali Peter Gill, basisti Mark O'Toole ja kitaristi Brian Nash.
Yhtyeen debyyttisingle ”Relax” oli Englannin listan kärjessä viisi viikkoa peräkkäin. Kaikkiaan kappale on ollut Britannian virallisella singlelistalla peräti 70 viikkoa. ”Relax” oli vuonna 2006 seitsemänneksi parhaiten myynyt brittiläinen single.


title: Frankie Goes to Hollywood

text: Myös yhtyeen kaksi seuraavaa singlejulkaisua "Two Tribes" ja "The Power of Love" ylsivät kärkisijalle, ja yhtyeestä tuli historian toinen yhtye, jonka kaikki kolme ensimmäistä singleä ovat saavuttaneet ykkössijan Ison-Britannian singlelistalla (ensimmäinen oli Gerry and the Pacemakers vuonna 1964). Yhtye oli lisäksi Elvis Presleyn, The Beatlesin ja John Lennonin lisäksi ensimmäinen, jonka julkaisut olivat singlelistan sijoilla 1 ja 2 samanaikaisesti.


title: Frankie Goes to Hollywood

text: Vuonna 2004 yhtye esiintyi Lontoossa Prince’s Trust -konsertissa, jonka jälkeen uusi kokoonpano teki muutaman muunkin live-keikan. Yhtyeen jäsenistä puuttuivat Holly ja Brian. Viimeksi mainittu tosin oli katsomassa keikkaa "incognito". Holly kielsi käyttämästä nimeä "Frankie Goes To Hollywood", koska se oli hänen rekisteröimänsä osakeyhtiön nimi. Myöhemmissä konserteissa esiintyikin "Forbidden Hollywood" -niminen kokoonpano.


title: Frankie Goes to Hollywood

text: Ensimmäisen "Welcome to the Pleasuredome" -albumin jälkeen yhtyeen jäsenet muuttivat ulkomaille verotussyistä. Ulkomailla olo hyödynnettiin live-esiintymisiin ja seuraavan levyn "Liverpool" äänityksiin.


title: Frankie Goes to Hollywood

text: Uuden albumin äänityksissä nähtiin ensimmäiset merkit yhteen jäsenten välisestä välirikosta. Lähinnä kyse oli laulaja Holly Johnsonin ja muiden jäsenten välisestä mielipide- ja käytöseroista. Karikko yltyi jopa niin pitkälle, että kesken uuden levyn työstämisen yhtyeen basisti Mark soitti Duran Duranin laulajalle Simon Le Bonille kysyäkseen hänen mahdollisuuksistaan siirtyä Frankien laulajaksi. Samanlaisen puhelun sai myös Paul Weller (The Jam, The Style Council).


title: Frankie Goes to Hollywood

text: Monien vaikeuksien jälkeen FGTH:n toinen albumi "Liverpool" julkaistiin lopulta lokakuussa 1986. Siitä irroitettiin kolme singlejulkaisua ”Rage Hard”, ”Warriors of the Wasteland” ja viimeisenä ”Watching the Wildlife”. Yhtye hajosi virallisesti kevättalvella 1987.


title: Frankie Goes to Hollywood

text: Hajoamisen jälkeen Paul Rutherford ehätti ensimmäisenä soolouralle ja menestyikin hieman. Holly Johnson seurasi perässä ja menestyi listoilla ja levymyynnissä sangen hyvin. Kitaristi Brian Nash on sittemmin jatkanut muusikkouraansa, mutta ei ole saavuttanut mainittavaa menestystä.


title: Frankie Goes to Hollywood

text: Nykyään Holly, Brian ja Peter asuvat Lontoossa. Mark asuu perheineen San Franciscossa ja Paul puolisonsa kanssa Uudessa-Seelannissa.


title: Elefanttiheinä

text: Elefanttiheinä ("Miscanthus sinensis") on alun perin aasialainen ruohovartinen kasvi.


title: Elefanttiheinä

text: Elefanttiheinä kasvaa suurina mättäinä. Se kasvaa 1–2 m, joskus jopa 4 m, korkeaksi. Sen lehdet ovat pitkiä (18–75 cm) ja kapeita (0,3–2 cm), ja kasvavat pystyssä, latvojen taipuessa alaspäin. Kukinnot ovat punertavia tai kullanvärisiä ja nousevat lehtien yläpuolelle. Koristeellisen ulkomuotonsa ansiosta se on yleinen puutarhakasvi kaikkialla maailmassa. Se viihtyy valoisassa, aurinkoisessa paikassa. Sen siemeniä voi ostaa myös suomalaisista hyvin varustetuista puutarhaliikkeistä.


title: Elefanttiheinä

text: Elefanttiheinä on kotoisin Kiinasta, Koreasta ja Japanista. Istutusten takia se on levinnyt vieraslajiksi luontoon monin paikoin Pohjois-Amerikassa ja uhkaa syrjäyttää paikallisia kasvilajeja.


title: Elefanttiheinä

text: Elefanttiheinälajikkeita ovat muun muassa 'Strictus', 'Variegatus' ja 'Zebrinus'.


title: Doremi Fasol Latido

text: Doremi Fasol Latido on Hawkwindin studioalbumi vuodelta 1972. Se jatkoi yhtyeen nousujohteista menestystä ja nousi Britannian listoilla top-10:n tuntumaan. Musiikillisesti albumilla yhtye menee raskaampaan suuntaan ja se sisältää mm. yhtyeen klassikoihin kuuluvan "Brainstorm"-kappaleen. Albumi oli myös ensimmäinen jolla nykyään Motörhead-yhtyeestä tuttu Lemmy Kilmister soittaa bassoa.


title: Doremi Fasol Latido

text: Yhtyeessä oli tapahtunut miehistönvaihdoksia edellisen albumin levytyksen jälkeen. Basisti Dave Anderson oli riitaantunut muun yhtyeen kanssa ja hänen tilalleen uudeksi basistiksi tuli yhtyeen efekti-vastaavan Dik Mikin suosituksesta Ian "Lemmy" Kilmister, joka oli aiemmin ollut kitaristina mm. Sam Gopalin yhtyeessä sekä Opal Butterfly- ja The Rockin' Vicars-yhtyeissä. Hänen liittymisensä Hawkwindiin tapahtui lyhyellä varoitusajalla, sillä hän oli mennyt ystävänsä Dik Mikin mukana Hawkwindin keikalle syksyllä 1971 ja kun Anderson ei saapunut keikkapaikalle, Kilmister otettiin hänen tuuraajakseen ja samalla hän jäi bändiin. Kilmister ei ollut aiemmin soittanut bassoa ja hänen tavaramerkikseen tulikin soittaa bassoa kuin rytmikitaraa ja kovalla äänenvoimakkuudella, mikä puolestaan jykevöitti entisestään yhtyeen soundia.


title: Doremi Fasol Latido

text: Vuoden 1972 alussa puolestaan rumpali Terry Ollis erotettiin yhtyeestä vuoden 1972 alussa liiallisen huumeidenkäytön johdosta. Tilalle otettiin Simon King, Kilmisterin vanha bändikaveri Opal Butterfly-yhtyeestä. Näin muodostui yhtyeen klassiseksi luokiteltu ja kaupallisesti menestynein kokoonpano (Dave Brock, Nik Turner, Dik Mik, Del Dettmar, Kilmister, King sekä ajoittain mukana ollut laulaja-kirjoittaja Robert Calvert), joka toimi vuosina 1972-1973. Kesällä 1972 kokoonpano julkaisi singlenä Calvertin ja Brockin sävellyksen "Silver Machine", joka nousi top-3:een Brittein single-listalla ja toi yhtyeen valtavirran tietoisuuteen.


title: Doremi Fasol Latido

text: Albumi nauhoitettiin Rockfield-studiolla Walesissa ja sen tuottivat kitaristi-laulaja Dave Brock ja kosketinsoittaja Del Dettmar. Mm. Kilmister ja rumpali Simon King ovat kritisoineet albumin soundeja "ohuiksi", johtuen lähinnä äänitysstudion tuolloin alkeellisesta varustelutasosta. Albumin äänimaailmaa voikin kuvailla "utuiseksi". Dave Brockin mukaan kappaleet nauhoitettiin pääosin "livenä" studiossa. Musiikillisesti albumi suuntaa entistä enemmän heavy rockiin päin, johtuen mm. Kilmisterin ja Kingin muodostamasta suoraviivaisemmasta rytmisektiosta ja myös Brockin raskaammista riffeistä. Toki myös yhtyeen akustisempi puoli on hyvin esillä albumilla.


title: Doremi Fasol Latido

text: Albumin avaa Nik Turnerin säveltämä ja laulama pitkä, yli 10-minuuttinen "Brainstorm", josta on vuosien myötä tullut klassikon arvoinen kappale yhtyeen tuotannossa. Kappale etenee suoraviivaisen kompin ja riffin myötä sisältäen improvisoitua sooloilua niin Turnerilta ja Brockilta. "Brainstorm" on ollut vakionumero lähes näihin päiviin asti yhtyeen konserteissa.


title: Doremi Fasol Latido

text: Seuraavana tuleva "Space Is Deep" on ns. "avaruusballadi" ja sen alkuosa menee Brockin 12-kielisen akustisen kitaran ja Kilmisterin basson ja elektronisten efektien myötä rauhallisesti, kunnes kappaleen puolivälissä siitä muodostuu koko yhtyeen muodostama instrumentaali-osio. Lyriikat pohjautuvat Michael Moorcockin "Black Corridor"-runoon, joka kuultiin myöhemmin "Space Ritual"-albumilla.


title: Doremi Fasol Latido

text: Del Dettmarin lyhyt "One Change" on hieman itämais-vaikutteinen, kaiutettu piano-instrumentaali, joka päättää albumin a-puolen.


title: Doremi Fasol Latido

text: Kakkospuolen avaa Dave Brockin säveltämä, Roger Zelaznyn kirjaan perustuva "Lord Of Light" on nopeatempoinen, albumin raskaampaa puolta edustava kappale, joka julkaistiin myöhemmin myös editoituna single-versiona.


title: Doremi Fasol Latido

text: "Down Through The Night" on jälleen akustinen, Brockin esittämä kappale, joka esitettiin albumia seuranneella "Space Ritual"-kiertueella koko yhtyeen "sähköisenä" versiona.


title: Doremi Fasol Latido

text: Yhteiskuntakriittiset lyyrikat omaava "Time We Left (This World Today)" on raskaahkosta riffistä huolimatta hieman funk-henkinen, lähes 9-minuuttinen kappale. Kappaleen keskivaiheessa se muuttuu vokaalien osalta dissonanssimaiseksi, muotoutuen kuitenkin kitaran ja basson väliseksi raskaaksi jammailuksi.


title: Doremi Fasol Latido

text: Albumin päättää Kilmisterin säveltämä ja laulama akustinen "The Watcher", jonka aiheena on "maailman tuhoutuminen ihmisten omista toimista johtuen". Kilmister levytti kappaleen uudestaan myöhemmin Motörhead-yhtyeensä kanssa.


title: Doremi Fasol Latido

text: Kannet suunnitteli edellisen albumin tapaan Barney Bubbles. Albumin kannessa oleva hopea-musta, eräänlaista kilpeä esittävä kuva on esiintynyt myöhemmin muissakin yhtyeen albumeissa ja single-levyjen kannessa. Albumin liitteenä tuli myös "Star Rats"-niminen posteri.


title: Doremi Fasol Latido

text: Albumin nimi viittaa "eräänlaiseen planeettojen väliseen yhtenäiseen sävelkulkuun" (Do-Mars, Re-Aurinko, Mi-Merkurius, Fa-Saturnus, So-Jupiter, La-Venus, Ti-Kuu). Levyn teemana oli "avaruudessa oleminen", ja tämä teema kulminoitui albumia seuranneella "Space Ritual"-kiertueella.Soundi-lehden Hawkwind-artikkeli, 1983, Waldemar Wallenius


title: Doremi Fasol Latido

text: Takakannen tekstissä mainitaan myös seuraavasti: ""Doremi Fasol Latidon Saaga on kokoelma ritualistisia avaruustarinoita, taisteluhymnejä ja ylistyslauluja Hawkwind-klaanin eeppisestä matkasta Thorasinin tarunhohtoisessa maassa""


title: Doremi Fasol Latido

text: "Doremi Fasol Latido" julkaistiin marraskuussa 1972 ja se nousi sijalle 14. Iso-Britannian albumilistalla ja jatkoi yhtyeen nousujohteista kaarta. Myös musiikkilehdistö otti albumin pääosin positiivisesti vastaan. "Olisi häpeä sanoa että en pitäisi siitä", totesi mm. NME-lehden Nick Kent arvostelussaan. Sounds-lehden Martin Hayman puolestaan sanoi albumia "sekavaksi" mutta totesi kuitenkin "yhtyeen äänimaailman kehittyneen aiemmista julkaisuista". Pian albumin julkaisun jälkeen Hawkwind aloitti suuren ja menestyksekkään "Space Ritual"-kiertueensa, jonka konseptina oli "avaruudessa matkustaminen ja oleminen". Kiertueen pääideoija oli yhtyeessä mukana ollut laulaja-runoilija Robert Calvert, joka ei kuitenkaan ollut osallistunut "Doremi Fasol Latido"n nauhoituksiin.


title: Doremi Fasol Latido

text: Nykyään albumi arvostetaan korkealle yhtyeen fanien keskuudessa ja myös kriitikot ovat suhtautuneet albumiin positiivisesti. Allmusic-sivuston kriitikko toteaa, että "albumi ei ole kenties yhtyeen tunnetuin, mutta se kuitenkin esittelee yleisölle Lemmyn, jonka ansiosta yhtye muodostaa entistä rouheamman space metal-soundin". Albumista julkaistiin remasteroitu, bonus-kappaleita sisältävä versio vuonna 1996.


title: Osella

text: Osella oli italialainen Formula 1 -talli, joka kamppaili F1:ssä kausina 1980–1992. Sen perusti Vincenzo Osella. Talli ei päässyt MM-pisteille kuin kolmessa osakilpailussa, ja Osellan autot olivat liian painavia ja moottorit tehottomia, eikä Osellalla ollut yleensä kuin yksi auto osallistumassa kilpailuun.


title: Osella

text: Osellan parhaaksi tulokseksi jäi San Marinon GP:n 1982 neljäs sija. Osellalla on eniten kilpailuja Minardin jälkeen ilman palkintosijaa.


title: Giuseppe Patanè

text: Giuseppe Patanè (1. tammikuuta 1932 Napoli – 29. toukokuuta 1989 München) oli italialainen kapellimestari.


title: Giuseppe Patanè

text: Patanè oli kapellimestari Franco Patanèn (1908–1968) poika ja opiskeli Napolissa, jossa hän myös debytoi vuonna 1951. Hän kuoli äkillisesti johtaessaan "Sevillan parturin" esitystä Baijerin valtionoopperassa.


title: Claudio Scimone

text: Claudio Scimone (23. joulukuuta 1934 – 6. syyskuuta 2018) oli italialainen kapellimestari.


title: Claudio Scimone

text: Scimone syntyi Padovassa, Italiassa, ja opiskeli orkesterinjohtoa Dmitri Mitropouloksen sekä Franco Ferraran johdolla. Hän sai kansainvälistä mainetta sekä kapellimestarina että musiikintutkijana. Hän nosti uudelleen esille useita renessanssi- ja barokkimusiikin teoksia. Hänelle on myönnetty mm. L'Académie Charles Crosin "Grand Prix du Disque".


title: Claudio Scimone

text: Scimone toimi Lissabonin Gulbenkian-orkesterin ensimmäisenä ylikapellimestarina vuosina 1979–1986. Häntä seurasi tässä virassa Muhai Tang. Scimone on lisäksi perustanut I Solisti Veneti -yhtyeen.


title: Frenzy

text: Frenzy (myös Frenzy – solmiokuristaja) on Alfred Hitchcockin ohjaama brittiläinen jännityselokuva vuodelta 1972. Se oli Hitchcockin paluu parrasvaloihin: "Lintujen" (1963) jälkeen hän oli ohjannut kolme epäonnistunutta elokuvaa ja hänen uransa oli pohjalukemissa. "Frenzystä" muodostui kuitenkin sekä yleisö- että arvostelumenestys.


title: Frenzy

text: "Frenzy" oli Hitchcockin paluu juurilleen. Se oli Hitchcockin ensimmäinen elokuva Britanniassa lähes 20 vuoteen (edellinen oli "Kauriin merkeissä" 1949). Elokuvassa on myös useita vaikutteita Hitchcockin Englannin-kauden elokuvista: alkukohtaus on kopioitu lähes sellaisenaan "Nuoresta ja viattomasta" ja psykopaattista murhaajaa pelkäävä kaupunki on kuin suoraan "Vuokralaisesta". Lisänä olivat vielä "Psykon" psykopaatti ja yksi Hitchcockin lempiteemoista: viatonta miestä syytetään rikoksesta, jota hän ei ole tehnyt.


title: Frenzy

text: Kun "Frenzy" tuli ensi-iltaansa Suomessa, elokuvasta oli sensuroitu 11 sekuntia – ei kuitenkaan väkivaltaa vaan ”6. osasta autovarkauteen liittyvä virtajohtojen yhdistäminen”.


title: Frenzy

text: Hitchcock itse nähdään väkijoukossa aivan elokuvan alussa.


title: Frenzy

text: "The New York Timesin" kriitikot valitsivat "Frenzyn" vuonna 2004 yhdeksi kaikkien aikojen tuhannesta parhaasta elokuvasta.


title: Telenovela

text: Telenovela on nimitys etenkin latinalaisessa Amerikassa näytettäville saippuaoopperoille. Termi on yhdistelmä sanoista ”tele” (television lyhenne) ja ”novela” (romaani). Telenovelat alkoivat kehittyä 1940- ja 1950-luvuilla Kuubassa suosituista radionoveloista, ja 1960–1970-lukujen aikana niiden lähetysaika siirtyi parhaan katseluajan ohjelmistoon. Brasilialainen Rede Globo -yhtiö alkoi samaan aikaan viedä telenoveloita ulkomaille, ja niiden suosio levisi latinalaisesta Amerikasta muualle maailmaan.


title: Telenovela

text: Telenovelat eroavat kestoltaan länsimaisista saippuasarjoista, jotka voivat periaatteessa kestää loputtomiin. Telenovelat kirjoitetaan kuitenkin juonivetoisesti, ja sarja kestää yleensä 180–200 jaksoa. Telenoveloiden juonikuvio keskittyy yleensä kahteen rakastavaiseen, joiden rakkauden esteenä ovat joko perheriidat tai yhteiskunnalliset ongelmat. Eri maissa telenovelat ovat yleensä kehittyneet hieman eri suuntiin, ja näin ne eroavat tyylillisesti ja temaattisesti hieman toisistaan. Telenoveleiden tuotanto on sidottu usein yleisön mielipiteeseen, eikä jaksoja tehdä kerralla kuin noin 20 kappaletta.


title: Telenovela

text: Telenovelat alkoivat kehittyä 1940- ja 1950-luvulla, ja niiden taustalla olivat Kuubassa suositut radionovelat. Ensimmäinen radionovela, joka siirrettiin myös televisioon, oli "El derecho del nacer", joka oli radiossa niin suosittu, että siitä tehtiin televisioversiot useissa latinalaisen Amerikan maissa. Ensimmäinen varsinainen telenovela oli vuonna 1950 esitetty brasilialainen "Sua vida me pertence". Telenovelien suosio levisi pian ympäri latinalaista Amerikkaa, ja esimerkiksi perulainen "Simplemente Maria" oli niin suosittu, että se sai 10 000 ihmistä kirkkoon toivottamaan fiktiivisen Marian puolesta onnea, kun tämä oli mennyt naimisiin.


title: Telenovela

text: Ensimmäiset 1950- ja 1960-luvun telenovelat olivat yleensä sovituksia romaaneista tai muista kirjallisista teoksista, mutta 1960-luvun lopulla telenoveleita alettiin kirjoittaa ja tuottaa suoraan tietyille markkinoille. Tähän asti televenovelat olivatkin keskittyneet lähinnä melodramaattiisiin aineksiin, mutta kun lajityyppi alkoi kehittyä paikallisten mieltymysten mukaan, siihen alkoi liittyä uusia elementtejä eri kulttuuripiireissä. Esimerkiksi "Simplemente Maria" käsitteli kaupungistumisen ongelmia.


title: Telenovela

text: Telenovelat siirtyivät 1960- ja 1970-lukujen aikana päiväohjelmistosta prime time -aikaan. Ne alkoivatkin olla yhä enemmän massayleisölle suunnattuja. Brasilialainen Rede Globo -televisioyhtiö alkoi panostaa myös sarjojen laatuun ja vei niitä ulkomaille. Brasilialaisia telenovelia myytiinkin 1970- ja 1980-lukujen aikana yli 128 valtioon. Ensimmäinen telenovela, josta on tuotettu maailmanlaajuisesti uusia versioita on kolumbialainen "Yo soy Betty, la fea". Sen jokaista jaksoa seurasi Kolumbiassa noin kolme miljoonaa ihmistä, ja se levisi 1990-luvun lopussa ja 2000-luvun alussa muihinkin latinalaisen Amerikan maihin. Sen jälkeen siitä tehtiin versiot muun muassa Intiassa, Saksassa, Alankomailla ja Venäjällä. Yhdysvalloissa sarjan pohjalta kehittyi "Ruma Betty" -draamasarja.


title: Telenovela

text: Telenovelat keskittyvät usein tarkemmin juoneen kuin muut saippuaoopperat, sillä niissä on yleensä selkä alku ja loppu. Yleensä yksittäinen telenovela koostuu 180–200 jaksosta, mutta suositut sarjat voivat pyöriä tätäkin kauemmin. Varhaisimmat telenovelat olivat huomattavasti lyhyempiä, vain 15–20 jakson mittaisia. Telenovevalassa on yleensä yksi selkeä päätarina, joka keskittyy päähenkilön tai pääparin selviytymiseen. Suosittuja teemoja ovat esimerkiksi petos, mustasukkaisuus, tragediat ja rakkaus. Lisäksi sarjassa on yleensä yksi selkeä konna. Vaikka telenoveloissa onkin yksi selkeä pääjuoni, niin monien sivujuonien takia yksittäisessä sarjassa voi olla jopa 80 keskeistä hahmoa.


title: Telenovela

text: Telenoveleita tutkineen semiootikon Jesús Martín-Barberon mukaan telenovelat voidaan jakaa kahteen selkeään juonikaavaan. Kuubalaisiin radionoveloihin puhjautuvat telenovelat keskittyvät perheen sisäiseen tai kahden perheen väliseen juonitteluun ja kilpailuun. Brasilialaisen vuoden 1968 "Beto Rockfellerin" pohjalta kehittyi toisenlainen juonikaava, jossa keskitytään enemmän nykyaikaisiin yhteiskunnallisiin konflikteihin. Kummassakin kuviossa kerronnan keskeisin tekijä ovat kuitenkin rakastavaiset, joita erottavat joko perhe- tai sosiaalirajat. Tyypillinen juoni yhteiskunnallisessa telenovelassa on esimerkiksi köyhän naisen ja rikkaan miehen välinen romanssi.


title: Telenovela

text: Telenovelat ovat kehittyneet jokaisessa tuotantomaassaan myös hieman eri suuntiin. Venezuelalaiset telenovelat ovat yleensä lähes puhtaasti viihteellisiä, meksikolaiset sarjat ovat konservatiivisempia ja melodramaattisempia ja kolumbialaiset esittelevät usein maan monimuotoisuutta ja saattavat käsitellä monia ajankohtaisia aiheita.


title: Telenovela

text: Telenovelan tekemisestä sovitaan yleensä noin 20 jaksoksi, sillä niiden tuotanto on sidottu huomattavan paljon yleisön mielipiteeseen. Juonikuvioita voidaan esimerkiksi muuttaa yleisen mielipiteen perusteella. Esimerkiksi Rede Globo saa tuhansia sähköposteja ja soittoja kuukaudessa katsojilta ja käyttää miljoonia katsojien mielipiteiden tutkimiseen. Koska telenovelat ovat huomattavan suosittuja, televisioyhtiöt myös käyttävät niitä mainosrahaa saadakseen, sillä suosituissa sarjoissa näkyvien tuotteiden myynti kasvaa selvästi. Lisäksi televisioyhtiöt myyvät sarjojen musiikkia, joka yleensä koostuu uusista popkappaleista.


title: Tiedonintressi

text: Tiedonintressit (saksaksi "Erkenntnisinteressen", englanniksi "knowledge interests" tai "cognitive interests" tai "knowledge-constitutive interests") ovat Jürgen Habermasin tapa tarkastella elämismaailman kokemusten organisoitumista yhteiskunnalliseksi tiedoksi. Teorian tarkoituksena on paljastaa kaiken tiedon, tietämisen ja tieteellisen tutkimuksen yhteiskunnalliset ja antropologiset ehdot.


title: Tiedonintressi

text: Tiedonintressejä on kolme:Kaksi ensimmäistä intressiä ovat välttämättömiä yhteiskunnan kehitykselle ja liittyvät erilaisten objektien konstituoimiseen. Kolmas intressi puolestaan liittyy väistämättä kaikkiin ihmisten välisiin suhteisiin, mutta operoi kahden ensimmäisen intressin objekteilla.


title: Diabeettinen retinopatia

text: Diabeettinen retinopatia on diabeteksen eli sokeritaudin aiheuttama verkkokalvon sairaus, joka voi johtaa sokeuteen. Diabetes vaurioittaa silmänpohjan hiusverisuonia johtaen hapenpuutteeseen tai turvotuksiin.


title: Anthony Nesty

text: Anthony Conrad Nesty (s. 25. marraskuuta 1967 Trinidad ja Tobago) on surinamelainen entinen perhosuimari. Hän saavutti toisena tummaihoisena uimarina olympiamitalin – ja ensimmäisenä kultamitalin – voittaessaan 100 metrin perhosuinnin Soulin olympialaisissa 1988. Nesty löi kätensä päätyseinään ajassa 53,00 kukistaen sadasosasekunnilla Yhdysvaltojen suursuosikin Matt Biondin.


title: Anthony Nesty

text: Soulin jälkeen Nesty oli sadan metrin perhosuinnissa voittamaton kolmen vuoden ajan. Hänen meriittilistalleen tulivat voitot sekä Hyvän tahdon kisoissa Seattlessa 1990 että MM-kilpailuissa Perthissä 1991. Lisäksi Nesty voitti kolme peräkkäistä Yhdysvaltain yliopistomestaruutta 100 metrin perhosuinnissa 1990-1992 ja yhden 200 metrin perhosuinnissa 1990.


title: Anthony Nesty

text: Barcelonan olympialaisissa 1992 Anthony Nesty otti mielimatkallaan 100 metrin perhosuinnissa pronssia. Hän on ainoa surinamelainen olympiamitalisti.


title: Natallja Salahub

text: Natallja Salahub (, s. 31. maaliskuuta 1975) on valkovenäläinen pikajuoksija.


title: Natallja Salahub

text: Salahub karsiutui Lissabonin sisäratojen MM-kisoissa 2001 400 metrin juoksun välierissä ajallaan 53,60. Samana vuonna hän karsiutui Edmontonin MM-kisoissa 400 metrin alkuerissä ajalla 51,78. Kisojen jälkeen hänen ilmoitettiin kärynneen dopingista. Hän oli kilpailukiellossa 10. elokuuta 2001 – 9. elokuuta 2003.


title: Natallja Salahub

text: Salahub palasi kilparadoille Budapestin sisäratojen MM-kisoissa, joissa Valko-Venäjä voitti 4 x 400 metrin viestijuoksussa MM-hopeaa. Helsingin MM-kisoissa 2005 Salahub karsiutui 200 metrin juoksun välierissä ajalla 23,62. 4 x 100 metrin viestijuoksussa hän oli mukana voittamassa MM-pronssia. Hän oli mukana 4 x 400 metrin MM-pronssia voittaneessa joukkueessa Moskovan sisäratojen MM-kisoissa 2006.


title: Anton Kotonen

text: Anton Kotonen (29. marraskuuta 1876 Virolahti – 25. tammikuuta 1936 Helsinki) oli suomalainen juristi ja sosiaalidemokraattinen poliitikko, joka toimi kansanedustajana, oikeusministerinä ja eduskunnan sihteerinä. Hän ansioitui varsinkin lainvalmistelussa ja oli mukana vuonna 1919 hyväksytyn tasavaltaisen hallitusmuodon laatimisessa.


title: Anton Kotonen

text: Anton Kotonen syntyi Kotosenmäen kylässä Virojoella vuonna 1876. Hänen vanhempansa olivat maanviljelijä Tuomas Kotonen ja Maria Villi. Anton Kotosen veli oli piirisihteeri, päätoimittaja Otto Kotonen. Anton Kotonen oli vuodesta 1904 naimisissa Aini Karola Lampénin kanssa. Kotonen edusti 1800-luvun loppupuolelle tyypillistä ensimmäisen polven sivistyneistöä, joka tuli maanviljelijäperheestä.


title: Anton Kotonen

text: Kotonen pääsi ylioppilaaksi Viipurin suomalaisesta klassillisesta lyseosta vuonna 1898. Hän suoritti oikeustutkinnon vuonna 1902 Helsingin yliopistossa ja sai varatuomarin arvon 1905. Kotonen toimi Sortavalan kaupungin pormestarina eli raastuvanoikeuden päällikkötuomarina 1904–1905 ja Sortavalan kaupunginviskaalina eli syyttäjänä 1906–1907. Sen jälkeen hänellä oli oma asianajotoimisto Sortavalassa vuosina 1906–1920. Asianajotoimistossaan hänellä oli harjoittelijana myöhempi tunnettu poliitikko Väinö Tanner. Vastavalmistunut Tanner oli kesällä 1911 havainnut puoluetoverinsa Anton Kotosen omistavan asianajotoimiston, ja kun ei saanut työpaikkaa Helsingistä, hän otti yhteyttä Kotoseen ja aloitti syksyllä työt Sortavalassa.


title: Anton Kotonen

text: Kotonen oli Sortavalan kaupunginvaltuuston jäsen 1917–1919. Hän toimi myös Viipurin läänin itäisen vaalipiirin Sosialidemokraattisen puolueen (SDP) piiritoimikunnan jäsenenä.


title: Anton Kotonen

text: SDP:n kansanedustajana Kotonen toimi kahteen otteeseen, vuosina 1909–1914 sekä 1919–1921. Hän oli eduskunnassa perustuslakivaliokunnan ja suuren valiokunnan jäsenenä. Ensimmäiselle kaudelleen hänet oli valittu edustajaksi Kuopion läänin itäisestä vaalipiiristä, mutta vuodesta 1910 alkaen hän edusti Viipurin läänin itäistä vaalipiiriä. Kun Kotonen valittiin toiselle edustajankaudelleen, hänen edustajantoimensa asetti kyseenalaiseksi Parikkalan puolueyhdistys, joka oli Venäjän suhteen hyvin kansallismielisellä linjalla ja suhtautui kuivakiskoisesti Venäjän hallitusvaltaan. Venäjä suunnitteli Uudenkirkon ja Kivennavan liittämistä Venäjään vuonna 1911. Puolueyhdistys vaati venäläisyyteen myötämielisesti suhtautunutta Anton Kotosta eroamaan kansanedustajan toimesta ja puolueesta. Viipurin itäinen sosialidemokraattinen piirijärjestö tuki parikkalalaisten kantaa, mutta eduskuntaryhmä ei suostunut erottamiseen. Vuoden 1913 eduskuntavaaleissa Kotonen ei kuitenkaan onnistunut uusimaan valtakirjaansa.


title: Anton Kotonen

text: Kotonen tunnettiin taitavana ja varsinkin teknisesti lahjakkaana lainvalmistelijana ja hän ansioitui lakikielen kehittämisessä. Hänen taitojaan hyödynnettiin useissa komiteoissa, joista merkittävin oli vuoden 1917 hallitusmuotokomitea. Keväällä 1917 Tokoin senaatti oli asettanut yksitoistahenkisen komitean valmistelemaan Suomelle uutta hallitusmuotoa, koska keisarin valta oli kukistunut helmikuun vallankumouksessa ja Suomen valtiollinen asema haluttiin sortovuosien jälkeen vakiinnuttaa. Kesän kuumuus sai komitean ydinjoukon hakeutumaan pois Helsingistä. Tällöin vapaaherra R. A. Wrede kutsui luokseen Wredebyhyn kaksi muuta komitean keskeistä jäsentä, ensin sen puheenjohtajan K. J. Ståhlbergin ja sitten myös SDP:tä edustaneen Kotosen. He ryhtyivät työskentelemään elokuussa. Kotosen kerrotaan joutuneet pitämään paljon seuraa vapaaherratar Wredelle, koska kaksi muuta ryhmän jäsentä antautuivat pitkiin filosofisiin pohdintoihin, jotka pitkästyttivät Kotosta. Kolmen miehen ryhmä hahmotteli hallitusmuotoesityksen pääkohdat, joiden pohjalta komitea muokkasi syyskuussa varsinaisen mietinnön.


title: Anton Kotonen

text: Tämä mietintö toimi sitten vuonna 1919 eduskunnassa hyväksytyn tasavaltalaisen hallitusmuodon pohjana. Hallitusmuodon hyväksyminen edellytti kompromissia sosiaalidemokraattien ja oikeiston edustajien välillä: vasemmiston alkuaan vastustama ritarimerkkien antamiskielto poistettiin esityksestä ja vastaavasti siihen lisättiin pykälä, jonka mukaan "kansalaisten työvoima on valtakunnan erikoisessa suojeluksessa". Kotonen oli mukana neuvottelemassa sopimusta ja jälkimmäinen lisäys oli ilmeisesti hänen laatimansa.


title: Anton Kotonen

text: Kotonen valittiin vuonna 1919 eduskunnan ensimmäiseksi varapuhemieheksi ja seuraavana vuonna lakivaliokunnan sekä SDP:n eduskuntaryhmän puheenjohtajaksi. Hän kuului myös valtakunnanoikeuteen ja oli jäsenenä luotsikomiteassa 1919, Ahvenanmaan komiteassa 1919–1920, valtiopäiväjärjestyksen tarkastuskomiteassa 1921–1922 sekä virastojen työaikakomiteassa ja virastokomiteassa 1922. Syksyllä 1920 Kotonen vastusti SDP:n eduskuntaryhmän päätöstä ajaa punavankien armahduskysymystä jarrutuskeskustelun avulla, minkä seurauksena hänet erotettiin ryhmän puheenjohtajan paikalta ja lopulta koko puolueesta. Tämän jälkeen hän siirtyi poliittisesti oikealle ja liittyi lopulta Isänmaalliseen kansanliikkeeseen (IKL).


title: Anton Kotonen

text: Kotonen toimi vuosina 1921–1928 lainvalmistelukunnan jäsenenä Helsingissä ja eduskunnan sihteerinä vuosina 1929–1936. Laamannin arvo hänelle myönnettiin 1929. Kotonen julkaisi 1920-luvulla eräitä lainselitysoppaita ja osallistui innokkaasti Suomalaisen lakimiesyhdistyksen toimintaan. Hän kuului järjestön hallitukseen, oli pari vuotta puheenjohtajanakin ja kirjoitti artikkeleita "Lakimies"-lehteen. Kotonen oli lisäksi oikeusministerinä ammattiministerin ominaisuudessa Mantereen hallituksessa, joka ajan tavan mukaan oli lyhytikäinen. Kotonen oli ministerinä vain hallituksen alkuvaiheen aikana 22. joulukuuta 1928 – 18. helmikuuta 1929 eli vain 59 päivää.


title: Irma Tervani

text: Irma Tervani (oik. Achté; 4. kesäkuuta 1887 Helsinki – 29. lokakuuta 1936 Dresden, Saksa) oli suomalainen laulajatar, äänialaltaan altto, joka oli kiinnitettynä Dresdenin hovioopperaan 1908–1932. Hänen äitinsä oli Emmy Achté ja isänsä Lorenz Nikolai Achté. Hänen yksitoista vuotta vanhempi sisarensa oli kuuluisa Aino Ackté, joka monesti kehui sisartaan ja edisti tämän uraa. Irma Tervani ei ole nykyään paljon muisteta, vaikkakin häntä omana aikanaan ylistettiin ja hänen nuoruudessaan hänestä lupailtiin jotakin suurta, kun hän esiintyi ensimmäisen kerran 16-vuotiaana.


title: Irma Tervani

text: Irma Tervanin luonne oli hieman kärttyisä ja ylimielinen. Hän ei nuorena ottanut vastaan moniakaan työtarjouksia, joita tuli jopa Metropolitanista ja muualta maailmalta. Hänellä oli kaunis alttoääni, jota kuvailtiin upean tummaksi ja samettimaiseksi sekä ihastuttavan pehmeäksi.


title: Irma Tervani

text: Irma Tervanin puoliso (vuodesta 1916) oli saksalainen teatterinjohtaja Paul Wiecke.


title: Anssi Joutsenlahti

text: Vuoden 1983 vaaleissa Joutsenlahti saavutti henkilökohtaisen ääniennätyksensä yli 16 000 äänellä ja hän veti eduskuntaan samasta vaalipiiristä myös kihniöläisen Lea Mäkipään.


title: Anssi Joutsenlahti

text: Vuosina 1998–2002 Joutsenlahti työskenteli Jämijärven ja vuosina 2002–2005 Jurvan kirkkoherrana. Hänelle on myönnetty rovastin arvonimi. Kansankirkolliselta herätysliiketaustaltaan Joutsenlahti on herännäinen eli körtti.


title: Anssi Joutsenlahti

text: Vuoden 2007 eduskuntavaaleissa hän oli Satakunnassa Perussuomalaisten ehdokkaana, mutta ei tullut valituksi. Joutsenlahti ilmoitti vuoden 2011 vaalien alla aikovansa lahjoittaa kansanedustajan palkkionsa Pohjois-Satakunnan kansanterveystyön liikelaitoskuntayhtymälle mikäli tulee valituksi. Rahat käytetään kahden hoitotyöntekijän palkkaamiseen oppisopimuksella.


title: Anssi Joutsenlahti

text: Joutsenlahti harrastaa maratonjuoksua ja hän on muun muassa osallistunut 32 kertaa Helsinki City Marathoniin tullen aina maaliin.


title: Laatikkolumiaura

text: Laatikkolumiaura on veturin työnnettäväksi tarkoitettu katettu lumenaurausvaunu, joka on erilliseksi vaunuksi rakennettu ja molempiin päihin sijoitetulla auralla varustettu. Sivuilla on erilliset kokoon käännettävät vyörytyssiivet. Laatikkoaurassa oli omat veturin etuvaloja vastaavat valot. Veturiin pidettiin useimmiten yhteys sähkösoittokellolla ja veturi vastasi merkkisoittoihin viheltimellä.


title: Laatikkolumiaura

text: Päätyaurojen nokkaa saattoi vaunun sisään sijoitetulla vivustolla nostaa ylös mm. ylikäytävien kohdalla, ettei nokka ottanut laudoitukseen kiinni. Samoin auratun lumen kauemmas siirtämiseen tarkoitetut vyörytyssiivet olivat sisältä käsin ohjattavia. Tämän vuoksi pitkin radan vartta oli erillisiä aurausliikennemerkkejä, joiden mukaan joko aurannokka laskettiin tai nostettiin ja vyörytyssiivet suljettiin tai avattiin kiinteiden esteiden väistämiseksi.


title: Laatikkolumiaura

text: Sittemmin tämä auratyyppi syrjäytyi suoraan veturiin kytkettävien siipiaurojen ja omalla koneistolla varustettujen, ratakuorma-auton työntämien kiskoilla liikkuvien harjakoneiden tieltä. Leveäraiteisia laatikkoauroja on säilynyt runsaasti, muutama kappale on Haapamäellä.


title: Vuotie

text: Vuotie () on katu Helsingin Vuosaaressa. Se kaupunginosan tärkein autoliikennettä välittävä pääväylä ja muodostaa välittömän jatkeen Meripellontielle, joka johtaa Itäkeskuksen vierestä, Itäväylän ja Kehä I:n liittymästä Vuosaaren sillalle. Meripellontietä ja Vuotietä voidaan myös pitää Kehä I:n suoranaisina jatkeina, ja nykyisin asemakaavoissa väylästä käytetään nimiä Kehä I-Vuotie ja Kehä I-Meripellontie.


title: Vuotie

text: Vuotien-Meripellontien liikennemäärä on suurimmillaan Kehä I:n ja Itäväylän risteyksen kohdalla (noin 40 000 ajoneuvoa vuorokaudessa). Vuosaaren kohdalla liikennemäärä on 30 000 ajoneuvoa vuorokaudessa. Pienimmillään väylän liikennemäärä on Columbuksen kauppakeskuksesta itään (noin 4 000–7 000 ajoneuvoa vuorokaudessa).


title: Vuotie

text: Vuotie on Rastilan ja Vuosaaren keskustan kohdalla rakennettu moottoritiemäisesti, kuten Laajasalontiekin. Ajoradan leveys oli aikaisemmin 7,5 metriä; kesän 2007 muutostöiden jälkeen sitä kavennettiin seitsemään metriin. Liittymät on rakennettu eritasoliittyminä.


title: Vuotie

text: Vuotiellä on Vuosaaren sillan ja Pohjavedenportin välisellä osuudella erikoiset, metalliverkon muodostamat valopylväät, jotka on suunniteltu ympäristötaiteeksi. Ne muistuttavat talven 1944 pommituksista, jolloin neuvostoliittolaisia harhautettiin roihujen ohjaamana pudottamaan pommit Helsingin sijasta Vuosaareen. Pimeällä pylväiden ohi ajettaessa valo näyttää lepattavan kuin tuli. Valoteoksen on suunnitellut arkkitehtuuritoimisto Heikkinen–Komonen. Pylväät on valaistu alapäästään, ja ne sijaitsevat vain 80 cm päässä ajoradasta. Tiellä on sattunut useita vakavia onnettomuuksia, joissa auto on törmännyt valopylvääseen. Onnettomuuksien johdosta ajoratojen reunat varustettiin kaiteilla, jotka valmistuivat kesällä 2007.


title: Wieden

text: Wieden () on Itävallan pääkaupungin Wienin 4. kaupunginosa ("Gemeindebezirk"). Se sijaitsee etelään Innere Stadtista eli 1. kaupunginosasta ja Mariahilfistä eli 6. kaupunginosasta. Idässä Wiedeniä rajaa Landstraße eli 3. kaupunginosa, ja lännessä puolestaan Margareten eli 5. kaupunginosa.


title: Wieden

text: Varhaisin tunnettu maininta Wiedenistä löytyy vuodelta 1137 peräisin olevasta historiallisesta lähteestä. Se onkin vanhin Wienin "Vorstadt" eli vanhin niistä entisistä kunnista, jotka sijaitsivat kaupunginmuurien sisäpuolella. Pyhän saksalais-roomalaisen keisarikunnan hallitsijan Ferdinand II:n aikana Wiedeniin valmistui kuninkaallinen kesäresidenssi, jonka useiden laajennusten jälkeen keisarinna Maria Teresia myi Jesuiitoille.


title: Wieden

text: Wiedenin kehitys kaupungiksi alkoi 1700-luvun alussa. Tuohon aikaan alueelle rakennettiin runsaasti palatsimaisia rakennuksia. 6. maaliskuuta vuonna 1850 Wienin kaupunginrajojen laajennuksen myötä Wiedenistä tuli osa Itävallan pääkaupunkia. Siitä muodostettiin sen 4. kaupunginosa. Itävallan miehitysvuosina (1945-1955) Wieden oli osa Wienin neuvostoliittolaista sektoria.


title: Wieden

text: Vuoden 2001 väestönlaskennassa Wiedenin kaupunginosan asukasluvuksi ilmoitettiin 28 354. Asukkaista 45,9 prosenttia oli miespuolisia, ja 54,1 prosenttia naispuolisia. Asukkaista 48,1 prosenttia ilmoitti tunnustuvansa katolista uskoa, mikä oli uskonnollisista ryhmistä ylivoimaisesti suosituin. Saksan kielen ilmoitti arkikielekseen suurin osa, noin 76 prosenttia, asukkaista. Toiseksi suurin kieli kaupunginosassa tuolloin oli serbia (5,4 %), ja kolmanneksi suurin kroatia (2,0 %). Neljänneksi eniten puhuttiin arkikielenä unkaria (1,4 % asukkaista).


title: Selim Lemström

text: Karl Selim Lemström (17. marraskuuta 1838 Inkoo – 2. lokakuuta 1904 Helsinki) oli suomalainen geofysiikan tutkija. Hän sai tohtorin arvon 1874. Hän toimi Helsingin yliopiston fysiikan dosenttina 1869–1878, fysiikan professorina vuosina 1878–1904 ja matemaattis-luonnontieteellisen tiedekunnan dekaanina 1893–1904. Hänen merkittävin saavutuksensa oli osallistuminen Ensimmäiseen kansainväliseen Polaarivuoteen. Siihen osallistui kaikkiaan 12 valtiota. Sen yhteydessä Sodankylässä toimi vuosina 1882–1883 magneettis-meteorologinen observatorio, ja lisäksi Ivalon Kultalassa toimi apuasema. Polaarivuoden aikana Sodankylässä tehtiin yli 300 000 havaintoa. Polaarivuoden havainnoilla oli suuri merkitys 1800-luvun tiedeyhteisölle, ja niillä on edelleenkin suuri merkitys. Aineistoa ollaan nyt siirtämässä digitaaliseen muotoon.


title: Selim Lemström

text: Lemströmin oma tieteellinen kiinnostus kohdistui revontuliin ja ilman sähköisiin ominaisuuksiin kuten salamoihin. Hän sai paljon vaikutteita ruotsalaiselta kollegaltaan Erik Edlundilta (1819–1888). Lemström julkaisi vuonna 1886 kirjan "L'aurore Boréale" teorioistaan ja tutkimuksistaan. Kirja sai tiedemaailmassa hyvän vastaanoton, ja Lemströmiä ja Edlundia pidettiin alansa johtavina teoreetikkoina.


title: Selim Lemström

text: Lemströmin revontuliteoriat jäivät kuitenkin unohduksiin, kun revontuli-ilmiö selitettiin kuuluvaksi Maan ja Auringon väliseen vuorovaikutukseen. Lemströmin teoriat ovat kuitenkin merkittävä osa revontulitutkimuksen pitkää kehityshistoriaa.


title: Selim Lemström

text: Lemström myös popularisoi tiedettä. Hänen revontulia käsittelevä teoksena " Om polarljuset eller norrskenet" oli aikoinaan hyvin suosittu.


title: Nõo

text: Nõo on kunta Tartumaalla, Virossa. Asukkaita kunnassa on runsaat 4 000 ja pinta-alaa 169 km².


title: Nõo

text: Nõon naapurikunnat ovat Elva lännessä, Tarton kunta pohjoisessa, Kambja idässä ja Otepää etelässä Valgamaalla. Kunnan keskuksesta on matkaa Tarttoon 17 kilometriä ja Elvaan 10 kilometriä.


title: Nõo

text: Kunnan hallinnollinen keskus on Nõon pienkauppala. Nõon kunnanjohtaja on Rain Sangernebo.


title: Nõo

text: Nõo koostuu kahdesta pienkauppalasta (Nõo, Tõravere) ja 20 kylästä: Aiamaa, Altmäe, Etsaste, Enno, Illi, Järiste, Keeri, Ketneri, Kolga, Kääni, Laguja, Luke, Meeri, Nõgiaru, Sassi, Tamsa, Unipiha, Uuta, Vissi ja Voika.


title: Nõo

text: Vuonna 2011 Nõon kunnassa oli 3 972 asukasta, joista 3 810 (95,9 %) oli virolaisia, 99 (2,5 %) venäläisiä ja 60 (1,5 %) muita kansallisuuksia.


title: Nõo

text: Tõraveren pienkauppalassa sijaitsee Tarton observatorio, joka on Viron tähtitieteen tutkimuskeskus. Siellä on muun muassa 1,5 metrin peiliteleskooppi.


title: Nõo

text: Nõon suomalaisia ystävyyskuntia ovat Liminka ja Viitasaari.


title: Stetinin

text: Stetinin () oli ensimmäinen venäläinen lentokonetehdas. Yritys perustettiin Pietariin vuonna 1909 nimellä "Russko-Baltiskovo Vagonovo Zavod". Yhtiötä johti kuuluisa lentäjä S. S. Stetinin ja yhtiön pääsuunnittelija toimi Dimitri Grigorovitš.


title: Stetinin

text: Stetinin erikoistui lentoveneiden valmistamiseen. Ensimmäinen kone tehtiin Curtiss Model K:n näköiseksi. Koneiden tyyppimerkki oli "M" (kuten meri).


title: Stetinin

text: Kuuluisimmat yhtiön tuotteet olivat M-5, M-9, M-11/M-12, M-15, M-16 ja M-24/M-24bis.


title: Ari Mustala

text: Ari Mustala (s. 5. heinäkuuta 1954 Tuusula) on suomalainen ultrajuoksija. Hän oli ensimmäisellä Helsinki City Marathonilla vuonna 1981 paras suomalainen sijoittuen kolmanneksi. Hänen nimissään on 12 tunnin ratajuoksun pohjoismaiden ennätys 145,003 km, jonka hän juoksi Lohjalla vuonna 1999. Hän on ollut mukana useissa ulkomaisissakin ultrajuoksukilpailuissa, mm. kuuluisassa Kreikan Spartathlonissa. Paras saavutus siellä on yhdeksäs sija vuonna 2000. Mustala toimii meteorologina Ilmatieteen laitoksella ja harrastaa kreikan kieltä. Hän on toiminut myös MTV:n TV-meteorologina 1980-luvun lopussa ja 1990-luvun alussa.


title: Kapakala

text: Kapakala on ilmakuivattua vähärasvaista kalaa. Useimmiten se valmistetaan turskasta, toisinaan muista turskakaloista. Kalat ripustetaan pyytämisen ja perkaamisen jälkeen erityisiin telineisiin, jossa ne saavat kuivua kolmen kuukauden ajan. Kapakala on suosittu ruoka-aine useissa Välimeren maissa, esimerkiksi Italiassa, Portugalissa ja Espanjassa, ja sitä on harrastettu aiemmin yleisesti myös Suomessa.


title: Kuroda-klaani

text: Kuroda-klaani oli japanilainen daimiosuku, jonka läänityksenä oli Chikuzenin provinssi nykyisessä Fukuokan prefektuurissa, Kyūshūlla. Klaanin feodaaliajalla hallitsema Fukuokan linna on lähellä Hakatan lahtea, ja se tunnettiin silloin nimellä "Maizuru-jō" (Tanssivan kurjen linna) tai "Tsuru-jō" (Kurkien linna).


title: Helmikardinaaliahven

text: Helmikardinaaliahven ("Pterapogon kauderni") on pienikokoinen kardinaaliahveniin kuuluva ahvenkala, joka on suosittu meriakvaariokala. Se kasvaa noin kahdeksan senttimetriä pitkäksi, ja sen vartalo on pyöreähkö ja evät korkeat. Sen väritys on tumman ja vaaleanharmaan pystyraitainen, ja nimensä on saanut hohtavista helmimäisistä pilkuista.


title: Helmikardinaaliahven

text: Kutuaikana koiraan leukaperät jykevöityvät, sillä koiras hautoo mätiä ja pitää vielä kuoriutuneitakin poikasia suussaan. Helmikardinaaliahvenia elää luonnossa Banggain saaristossa ja Sulawesin rannikolla 0,5–4,5 metrin syvyydessä. Lajia pidetään erittäin uhanalaisena, ja akvaarioihin pyydetään vuosittain jopa 900 000 yksilöä.


title: Helmikardinaaliahven

text: Helmikardinaaliahven kasvaa noin kahdeksan senttimetriä pitkäksi. Sen vartalo on pyöreähkö, evät kapeat ja korkeat. Pohjaväri on tumman ja vaaleanharmaan pystyraitainen. Laji on saanut nimensä hohtavanvalkoisista, helmimäisistä pilkuista, joiden avulla se on helppo tunnistaa. Etummainen selkäevä on melko lyhyt ja jäykkä, takimmainen pitkä, ja sen yläpäässä on lyhyt viirimäinen uloke. Rintaevät ovat leveät, ja niissä on mustalla pohjalla valkeita pilkkuja. Pyrstö on kaksihaarainen, ja sen kapeiden tummien haarojen reunoja korostavat valkeat pilkut.


title: Helmikardinaaliahven

text: Kutuaikana koiraan leukaperät kasvavat jykevämmiksi, bulldoggimaisiksi. Koko sen suualueen muoto muuttuu, kun se valmistautuu pitelemään suussaan noin viittäkymmentä kolmemillistä mätimunaa ja myöhemmin lähes sentin mittaisia poikasia. Muuten sukupuolten välillä ei ole ulkoisia eroja.


title: Helmikardinaaliahven

text: Helmikardinaaliahven on "Pterapegon"-suvun ainoa laji.


title: Helmikardinaaliahven

text: Helmikardinaaliahven elää luonnossa Banggain saaristossa Indonesiassa ja lisäksi kahdessa muussa paikassa Sulawesin lähivesillä, minne se on istutettu. Lajin koko levinneisyysalue on vain 5 500 km². Se koostuu 17 suuren ja kymmenen pienen saaren lähivesistä. Saarilla on rantaviivaa yhteensä 426 kilometriä. Laji elää lähellä rantaa 0,5–4,5 metrin syvyydessä.


title: Helmikardinaaliahven

text: Helmikardinaaliahvenet elävät usein "Enhalus acoroides" -meriruohon tai pitkäpiikkisten "Diadema setosum" -merisiilien lähellä. Eräässä tutkimuksessa 51 prosenttia populaatioista eli koralliriutoilla, 35 prosenttia meriruohoniityillä ja 14 prosenttia avoimilla hiekka- tai sorapohjaisilla alueilla. Lembehin salmessa on riutta, jossa helmikardinaaliahvenet elävät merisiilien lisäksi "Catalaphyllia"- ja "Heliofungia"-korallien pyyntilonkeroiden lomassa.


title: Helmikardinaaliahven

text: Luonnossa helmikardinaaliahvenparvet pysyttelevät usein pitkäpiikkisten "Diadema setosum" -merisiilien lähellä. Vaaran uhatessa nuoret kalat sujahtavat merisiilin piikkien lomaan. Jotkut yksilöt voivat käyttää suojapaikkoinaan myös merivuokkoja. On arveltu, että ne syövät ilmeisesti eläinplanktonia ja pikkuisia vapaasti uivia äyriäisiä öiseen aikaan. Toisten arvioiden mukaan kalat syövät myös pitkin päivää.